Laži o koroni u službi politike - JUGPRESS\nLaži o koroni u službi politike\nSkrivanje podataka o broju preminulih od kovida bilo je u funkciji politike i predstavljanja Srbije “kao najbolje na svetu“, ali je jasno da su podaci o smrtnosti ispod jednog procenta lažni, što su “sada i priznali“, izjavila je u intervjuu FoNetu epidemiolog dr Verica Ilić i upozorila na novi talas pandemije, na jesen ili ranije.\nOna je u serijalu Kvaka 23 podsetila da su članovi udruženja Ujedinjeni protiv kovida “sve vreme, uz istraživačke novinare, tvrdili i dokazivali da se broj preminulih ne uklapa u zvanične podatke“, što je sada potvrdjeno i podacima Republičkog zavoda za statistiku.\nUpitana da li su epidemiolozi u proteklom periodu verovali zvaničnim podacima na sajtu Ministartsva zdravlja ili nezvaničnim saznanjima o daleko većem broju preminulih, Ilić je odgovorila da “lekari moraju koristiti zvanične podatke, ali je problem što su oni očigledno znali da ti podaci nisu tačni“.\nKako je rekla novinarki Danici Vučenić, posledice toga su ozbiljne i dalekosežne, jer epidemiolozi donose odluke “samo na osnovu cifara“.\nAko su odluke donete na osnovu cifre da je smrtnost 0.98 odsto, a ne na osnovu podatka da je ona preko tri procenta, što se ispostavilo kao tačno, to onda znači “da smo mi možda bili najbolji, ali smo sve odluke doneli pogrešno“, naglasila je Ilić.\nPrema njenom objašnjenju, “epidemija, virusi i čovek su živa materija, živa stvar i to ide svojim tokom, bez obzira na to koliko ćete vi da lažete, jer epidemiolog koji donosi odluke na osnovu lažnih podataka može samo da donese pogrešne odluke“.\nIlić nije saglasna sa članom Kriznog štaba dr Branislavom Tiodorovićem koji je rekao da za odluku nije potrebna apsolutna cifra, već dobar uzorak.\nTaj uzorak, kako je obrazložila, “mora biti izdvojen na vrlo, vrlo ozbiljnim pricipima i mora da sadrži ljude po starosti, zanimanjima i raznim drugim kriterijumima“, što njoj nije poznato da je rađeno.\nDr Ilić se, pre svega, pita kakva odluka može biti doneta ako je uzorak baziran na lažnim podacima da je na 1.000 umro jedan, a u stvarnosti je na 6 miliona umrlo više od deset hiljada.\nOna je uverena da su lekari “krajnje korektno rdili svoj posao i svaku smrt od kovida upisivali u posebne obrasce“.\nPitanje je, međutim, ko je bio “na putu od trenutka kada lekar upiše smrt do trenutka kada se ona vidi u bazi podataka”.\nOčigledno je neko na tom putu “umanjivao brojeve, kako bi se smrtnost uklopila u procenat od 0.9 odsto“, tvrdi Ilić, koja smatra da je “bizarno takmičenje sa brojem mrtvih”.\nBizarna je i tvrdnja da smo “među najboljima na svetu po pitanju umrlih”, ocenila je ona i napomenula da broj umrlih odgovara na mnoga pitanja koja se odnose na zdravstveni sistem.\nSadržina podatka o broju umrlih, precizirala je Ilić, govori i o organizaciji zdravstvene službe i adekvatnom broju stručnjaka na adekvatnim mestima, što “mi nismo imali“.\nPrema njenim rečima, i pre epidemije svedočili smo velikom broju lekara koji su napuštali Srbiju, odlazeći da rade u inostranstvo, a na drugoj strani posla su “najurivani lekari koji koji su negodovali zbog uslova u kojima rade“.\n“Odabir kadra, koji upravlja zdravstvenim ustanovama, apsolutno je politički”, naglasila je Ilić i ocenila da su na čelu velikog broja zdravstvenih ustanova ljudi koji “nemaju kredibilitet, ni u stručnom, niti u nekom drugom smislu“.\nTo je, kako je napomenula, takođe jedan od uzroka lošeg upravljanja pandemijom koji je na kraju ishodovao time da je napravljena Komisija za ispitivanje broja umrlih i da je na kraju Zavod za statistiku objavio podatke koji se ne slažu sa dotadašnjom verzijom, a pitanje je i koliko je i taj podatak tačan.\nPrecizirala je da okvirno 15.000 više ljudi koji su preminuli prošle godine, što lekari nazivaju “višak smrtnosti“, znači ne samo umrle od kovida, već su tu i oni koji nisu prijavljeni kao kovid pacijenti, ali su faktički umrli od toga.\n“Ima ljudi koji su umrli, a nije trebalo da umru, zato što im nije bio dostupan zdravstveni sistem, zato što nisu mogli da dođu do svojih lekara, zato što su bili orijentisani uglavnom na privatne ordinacije, pa zna se ko to može da priušti, niti je bilo dovoljno terapija“, opisala je Ilić.\n“Naše kolege su naravno operisali hitne slučajeve, nekoga ko je imao saobraćajnu nesreću”, ali ona iz ličnog iskustva zna, jer ima onkološkog pacijenta u svojoj kući, “da smo ga lečili telefonskim razgovorima sa lekarima, koje nismo videli godinu i po dana“.\nUpitana ko je, prema njenom mišljenju, odgovoran za posledice lažiranja podataka, Ilić je odgovorila da se nada da će to da utvrdi javni tužilac i ponovila da je do problema došlo na putu “od kliničara do elekronske baze podataka, a na tom putu nema puno ljudi niti puno karika“.\nOna se osvrnula i na aktuelnu situaciju i procenila da “imamo sve uslove za četvrti talas pandemije na jesen, ili ranije“ i konstatovala da je obuhvat vakcinacije nizak, dok su preventivne mere suštinski eliminisane.\nIlić je nazvala licemernim stav medicinskog dela Kriznog štaba da mere postoje, ali da se ne poštuju i upitala: “Pa ko je taj ko će da sprovede mere?”\nPovodom kritikovanja građana “da su ozbiljno neposlušni“, ona je protumačila da je sve to “dnevnopolitički vokabular kojim se isključivo građani optužuju za ono što ne valja, iako ni jednoj državi nije lako u ovoj situaciji“.\nNi kampanja za vakcinaciju nije dovoljno dobro i efikasno sprovedena, ocenila je ona i podsetila da zdravstveni zavodi na svim nivoima, od lokalnog do republičkog, imaju svoje službe za socijalnu medicinu i unutar njih službe za statistiku i zdravstvenu edukaciju.\nPostoji i Institut za socijalnu medicinu, dodala je Ilič, kojoj zato nije jasno zašto ti ljudi, kojima je opis posla rad sa građanina na vakcinaciji, nisu pozvani da se uključe na adekvatan način.\nStavom da vakcinacija nije obavezna, poštuje se ljudsko pravo na odluku, ali se, na drugoj strani, nekome dopušta ljudsko pravo da se ne vakciniše i da zaražava sve oko sebe, naglasila je Ilić.\nOnda je normalan rezon da neće da se vakcinišu, jer će tu blagu zarazu da preguraju, a teško je očekivati da mladi imaju svest o širenju zaraze, zaključila je Ilić.


Energyobserver - SRBIJA / POLITIKA / NOVA.RS : BAJATOVIĆ, DRAŠKOVIĆ I RADENKOVIĆ NAJPLAĆENIJI POLITIČARI U SRBIJI\nRekorder po zaradama medju srpskim političarima je fukcioner Socijalističke partije Srbije Dušan Bajatović, čija mesečna primanja prelaze 20.000 evra, a natprosečne plate imaju članovi Odbora direktor NIS-a i čelni ljudi Narodne banke Srbije.\nDušan Bajatović je godinama unazad naplaćeniji srpski političar. Iako na poziciji direktora JP Srbijagas prima 163.337 dinara, zbog brojnih funkcija koje obavlja na njegov račun mesečno legne 2.385.244 dinara. To je čak 40 puta više od iznosa prosečne plate u Srbiji.\nNajviša primanja ima kao član Nadzornog odbora Jugorosgasa, gde zaradjuje 1.601.802 dinara, a na ime naknade za posao predsednika NP Podzemnog skladišta Banatski dvor mesečno dobija još 591.419 dinara. Uprkos milionima koji mu ležu na račun, Bajatović se nije odrekao ni skupštinskog paušala od 28.686 dinara, koji dobija svaki poslanik.\nUz sve ovo, Bajatović je u 2017. i 2018. dobio "godišnje nagrade" od preduzeća Podzemno skladište Banatski dvor u iznosu od po 7,1 milion dinara, a pre dve godine Ministarstvo finansija uplatilo mu je 8.546.193 dinara, na ime povraćaja više uplaćenih doprinosa za PIO, piše nova.rs.\nVeoma visoka primanja za srpske standarde imaju članovi Odbora direktora NIS-a, koji su tamo postavljeni kao predstavnici države. Taj posao već šest godina obavlja i Danica Drašković, supruga lidera Srpskog pokreta obnove (SPO) Vuka Draškovića, koja je inače penzionerka od 1996. godine.\nNa funkciji članice Odbora direktora NIS-a Draškovićeva mesečno zaradjuje 771.000 dinara, a njena penzija iznosi 40.000 dinara.Ona je prethodno bila i članica Upravnog odbora NIS-a, a kako je objavljeno u njenoj biografiji, radila je na poslovima finansija u banci, na pravno-ekonomskim poslovima u privredi i kao gradski sudija za prekršaje u Beogradu. Vlasnica je izdavačke kuće "Srpska reč".\nU Odbor direktor NIS-a u septembru 2019. udomljen je i Dragutin Matanović, koji je u medijima bio predstavljen kao savetnik predsednika Aleksandra Vučića. U njegovoj imovinskoj karti na sajtu Agencije za borbu protiv korupcije piše da njegova mesečna plata iznosi 784.700 dinara, odnosno6.670 evra.\nMatanović je za portal nova.rs naveo da je u Odboru direktora NIS-a postavljen kao predstavnik države, a na pitanje da li i dalje savetuje Vučića nije odgovorio.\nU njegovoj biografiji, objavljenoj na sajtu NIS-a, nije navedeno da je obavljao bilo koju političku funkciju. U njoj piše da je radio kao elektroničar u Odeljenju razvoja u kompaniji "Lola računari", gde je bio i direktor.\nFunkciju člana Odbora NIS-a obavlja i funkcioner SPS-a Dejan Radenković, i na toj poziciji zaradjuje oko 700.000 dinara.\nRadenković je i poslanik u Skupštini Srbije, gde prima paušal od 27.000 dinara, a član je i Odbora za praćenje poslova u MTS banci sa nadoknadom od 65.000 dinara.\nVisoka primanja od 535.000 dinara ima i Jorgovanka Tabaković, guvernerka Narodne banke Srbije. Tabakovićeva je inače zaposlena u Telekomu Srbija kao stručnjak za ekonomske poslove, ali joj je zbog funkcije koju obavlja radni odnos u toj kompaniji u statusu mirovanja, piše nova.rs. / BETA.RS


Banka koja je bila spremna da uloži milijarde se odriče Superlige? • CG-Fudbal\nPočetna Evropski fudbal Banka koja je bila spremna da uloži milijarde se odriče Superlige?\nJedna od najmoćnijih investicionih banaka na svijetu ,,JP Morgan“ oglasila se saopštenjem u kojem priznaju grešku što su vjerovali pokretačima Superlige.\nTakmičenje je u roku od 48 sati od svog osnivanja doživjelo potpuni krah i klubovi koji su prvobitno potpisali svoje učešće, trpeće određene posljedice, kako finansijske, tako i od strane ljubitelja fudbala, posebno svojih navijača.\nZagovornik ove ideje i prvi čovek Real Madrida Florentino Perez rekao je da Superliga nije mrtva i da i dalje vjeruje da će se uskoro ovo takmičenje uspješno formirati. Međutim, to neće biti moguće bez ozbiljnog investitora, poput banke ,,JP Morgan“ sa kojom su prethodno postigli dogovor.\nBanka je ostala ,,kratkih rukava“ i povodom toga su se oglasili saopštenjem u kojem praktično otpisuju svoju ponovnu saradnju sa Superligom.\n– Očigledno je da smo pogrešno procijenili kako bi ovaj dogovor mogao da bude viđen od šire fudbalske javnosti i kako bi mogao da utiče na njih u budućnosti. Naučićemo iz ovoga – navodi se u saopštenju ,,JP Morgana“.\nNavodno, ova investiciona banka je bila spremna da uloži između tri i četiri milijarde evra.\nPRETHODNOOpstanak moguć bez baraža\nNext articleNOVA AVANTURA: Edin Džeko na kraju ove sezone napušta Romu, ali ostaje u italijanskom fudbalu?


Teniski klub “Kostić“ – Niš – Moja ekipa\nTeniski klub “Kostić“ – Niš 7.9 (14)\nTeniski klub “Kostić“ – Niš\nTK Kostić formiran je 1997. godine kao udruženje građana, a registrovano u Teniskom Savezu Srbije 1998. Od tada do danas, kroz klub je prošlo na stotine dece koja su obuku tenisa savladavala kroz osnovnu, naprednu tenisku školu i takmičarski rad. Prve dve godine rada protekle su u uhodavanju rada sa decom u okviru teniske škole. Već od 2000-te godine, rad sa takmičarima je dao rezultate 2002. i 2003. godine gde smo na državnom nivou već imali petoro dece u samom vrhu rang liste, a 2003. i državnog prvaka do 12 godina. U poslednjih pet godina nastavljen je uspeh te je naš klub u 2005. i 2007. godini takođe imao državnog prvaka do 12 i do 14 godina – Nataliju Kostić, bisera niškog tenisa.\nSa četiri teniska terena u Teniskom Savezu Srbije smo registrovani kao klub koji je dobio organizaciju turnira I, II i III kategorije. Jedan od turnira je tradicionalni turnir I kategorije do 14 godina “Tošin Memorijal”, koji početkom sezone (april) služi kao izborni turnir za kandidate za ulazak u reprezentaciju.\nCelokupnim trenažnim procesom rukovodi Đorđe Kostić, predsednik kluba, koji je zahvaljujući rezultatima postignutim u dugogodišnjoj teniskoj karijeri (državni prvak u svim juniorskim kategorijama i državni reprezentativac-Davis Cup) uspeo da prenese i znanje i ljubav prema ovom sportu današnjim generacijama.\nJedan od najvećih uspeha, ne samo kod nas, već i u Srbiji, ostvarila je Natalija Kostić koja je bila 5. juniorka sveta do 18 godina ( ITF rang lista) sa nepunih 17 god. Bila je član reprezentacija do 12, 14, 16, i 18 godina kao i njen otac i takodje je uspela da dostigne 398. mesto na WTA listi, kao i da bude član Fed Cup reprezentacije.\nNjen trener i otac Kostić Djorjde kao i cela porodica koja se bavi tenisom, svojom podrškom, dobrim raspoloženjem i pozitivnom energijom koju usmeravaju i kojom odiše naš klub, joj daju snagu za još bolje rezultate.\nU ovom trenutku imamo dve mlade nade koje se za nijansu ističu od ostalih i bore za svoje mesto u tenisu predvodjeni trenerom Kostić Djordjem.\nMihajlo Stanojevic koji ima tek 9 godina, ali je svojim napornim radom uspeo da sa dovoljnim brojem pobeda obezbedi sebi učešće na turnirima do 12 godina.\nLola Radivojević koja ima 10 godina, prvak je Srbije do 10 godina i takodje je počela da se takmiči na turnirima do 12 godina.\nTK Kostić ima dugu familijarnu tradiciju već tri generacije i svaki naš član se oseća kao deo te velike familije.\nFitnes centar „Košava gym“ – Beograd\nVojvođanska 386d, Beograd\nBalon “Derbi“ – Beograd\nVojvođanska 367 Beograd


DRŽAVNI UDAR U MJANMARU: Vojska preuzela vlast na godinu dana - Vijesti365\nHome›Svijet›Globus›DRŽAVNI UDAR U MJANMARU: Vojska preuzela vlast na godinu dana\nNakon što je uhapsila predsjednicu najveće stranke u Mjanmaru Aung San Su Ći i još nekoliko državnih funkcionera, vojska Mjanmara je objavila da je preuzela vlast na godinu dana, zbog, kako je navedeno, izborne prevare. U zemlji je proglašeno vanredno stanje. Potez vojnih vlasti naišao na osudu širom sveta. Su Ći poziva građane da izađu na proteste.\nVojska Mjanmara je, nakon što je uhapsila predsjednicu najveće stranke Aung San Su Ći i druge funkcionere, preuzela vlast u državi i proglasila vanredno stanje.\nAung San Su Ći pozvala je građane da javno protestuju protiv vojnog udara u Mjanmaru, preneo je Gardijan.\nNavela je da vojska pokušava da ponovo uvede diktaturu.\n“Pozivam ljude da ne prihvate ovo, da odgovore i punog srca protestuju protiv državnog udara koji je izvršila vojska”, navodi se u saopštenju koje je izdato u njeno ime nakon hapšenja.\nIz vojske je saopšteno da su funkcionere priveli kao odgovor na “izbornu prevaru”, kao i da je vlast preuzeo vrhovni komandant Min Aung Hlaing, preneo je Rojters saopštenje emitovano na vojnoj televiziji.\nGenerali su izvršili državni udar nekoliko sati pre prvog zasedanja parlamenta, koje je bilo zakazano za danas, u kojem je, NLD, stranka koju predvodi Aung San Su Ći osvojila većinu na izborima 8. novembra.\nVlast je preuzeo vrhovni komandant Min Aung Hlaing\nPortparol NLD-a Mjo Njunt rekao je za Rojters da su Sun Ći, predsednik države Vin Mjint i drugi funkcioneri partije “odvedeni” rano jutros.\n“Želim da kažem našem narodu da ne odgovaraju brzopleto i želim da deluju u skladu sa zakonom”, rekao je Njunt i dodao da očekuje da i on bude uhapšen. Rojters navodi kako nakon toga nisu mogli da stupe u kontakt sa njim.\nInternet i telefonske veze u prekidu, građani prave zalihe\nTelefonske veze u prestonici Nejpjidu i najvećem gradu Jangonu nisu bile dostupne, a emitovanje je obustavila i državna televizija. Zatvorene su i banke.\nNa pijacama u Jangonu su primećene gužve, pošto ljudi prave zalihe hrane, a veliki broj ljudi našao se i kod bankomata kako bi povukli gotovinu sa svojih računa.\nVojska je zauzela gradsku kuću u Jangonu, koji se smatra uporištem NLD-a, a otežano funkcionišu i internet i telefonske linije.\nRedovi ispred bankomata, građani Mjanmara pokušavaju da povuku gotovinu\nHapšenje funkcionera najveće partije dogodilo se nakon porasta tenzija između civilne vlasti i vojske, što je povećalo strah od državnog udara nakon održavanja izbora.\nStranka koju predvodi Aung San Su Ći osvojila je 83 odsto glasova na drugim izborima u Mjanmaru, otkako je vojna hunta odlučila da deli vlast sa civilnom upravom 2011. godine.\nUN poziva na poštovanje volje naroda Mjanmara\nPotez vojnih vlasti osudili su brojni svetski lideri.\nGeneralni sekretar UN Antonio Guteres je osudio hapšenje Su Ći i drugih funkcionera i pozvao vojne vlasti da poštuju volju naroda Mjanmara.\nIz Bele kuće je saopšteno da je predsednik SAD Džozef Bajden obavešten o događajima u Mjanmaru, a državni sekretar Entoni Blinken je pozvao na oslobađanje uhapšenih funkcionera, prenosi RTS.\n“Sjedinjene Države podržavaju narod Burme u njihovim željama za demokratijom, slobodom, mirom i razvojem. Vojska mora da povuče svoje odluke odmah”, rekao je Blinken, koristeći nekadašnje ime Mjanmara.\nVlada Australije je saopštila da je “veoma zabrinuta zbog toga što je vojska Mjanmara još jednom preuzela vlast”. Iz Japana je saopšteno da prate situaciju, dok je ministarstvo spoljnih poslova Indije saopštilo da je zabrinuto zbog dešavanja u Mjanmaru.\nDruštveno odgovoran rad: “Bema” i ove godine pomaže višečlane porodice


Za aerodrom Nikola Tesla zainteresovana ruska kompanija | Kamatica\nPočetna > vest > Za aerodrom Nikola Tesla zainteresovana ruska kompanija\nTekst objavljen: 07.03.2017 8:58\nRuska kompanija "Aerodromi regiona", potvrdila je da će učestvovati u nadmetanju za koncesiju za Aerodrom "Nikola Tesla" u Beogradu, objavio je ruski portal konstrakšn ru.\nKako je navedeno na tom portalu, generalni direktor kompanije "Aerodromi regiona" Jevgenij Čudnovski je agencijI Interfaks kazao da su oni i pre tri godine bili zainteresovani da učestvuju na tenderu za izbor strateškog investitora za beogradski aerodrom.\nKompanija "Aerodromi regiona" je deo "Renova grupe" koja je u vlasništvu ruskog biznismena Viktora Vekselberga.\nVlada Srbije i akcionarsko društvo Aerodrom "Nikola Tesla" objavili su 10. februara Javni poziv zainteresovanim stranama za koncesiju beogradskog aerodroma u trajanju od 25 godina, a rok za dostavljanje prijava prvobitno bio je 25. februar, ali je naknadno produžen do 10. marta.\nPrema uslovima koncesije u nadmetanju neće moći da učestvuju kompanije koje već upravljaju aerodromima u radijusu od 450 kilometara od Beograda, a to znači da iz trke ispadaju kompanije "ADP" koja je jedan od koncesionara zagrebačkog aerodroma "Pleso", kao i turski konglomerat "TAV" koji upravlja aerodromima u Makedoniji.\nAerodromi regiona koncesija aerodrom nikola tesla ruska kompanija


Povodom novina u primeni Carinske tarife za 2017 godinu i promene ostalih propisa u vezi sa Carinskom tarifom, kao i aktuelne primene PEM konvencije, u Privrednoj komori Srbije-Regionalnoj privrednoj komori Zlatiborskog upravnog okruga, 09.marta 2017. godine je održan je stručni skup na temu Carinska tarifa za 2017.godinu i novine u primeni carinskih propisa.Predavači su bili predstavnici Ministarstvom finansija –Uprave carina.\nPredrag Aleksić, načelnik Odeljenja za carinski sistem, je predstavio klјučne izmene Carinskog zakona koje su stupile na snagu početkom februara, kao i one odredbe koje će se primenjivati od 01. jula 2017. godine. Klјučne izmene sadržane u izmenama i dopunama Carinskog zakona mogu se podvesti pod sledeće: prenete su nadležnosti za rešavanje u drugostepenom upravnom postupku sa Uprave carina na Ministarstvo finansija, naknade za usluge carinskog organa koje su pripadale Upravi carina postaju takse i prihod budžeta R Srbije, precizirane su odredbe o carinskim povlasticama, ukida se mogućnost besplatnog ustupanja carinske robe državnim organima, propisuje se shodna primena propisa o inspekcijskom nadzoru na sprovođenje naknadne kontrole od strane Uprave carina, propisuje se obaveza Uprave carina da formira bazu podataka u kojoj će biti sadržani podaci u vezi sa zaštitom prava intelektualne svojine, uvećan je fiksni iznos kazne za carinske prekršaje za koje se izdaje prekršajni nalog.\nNadica Pantović, načelnik Odelјenja za carinsku politiku Ministarstva finansija, predstavila je prisutnim privrednicima Uredbu o usklađivanju carinske tarife za 2017. godinu kojom se vrši usaglašavanje nomenklature sa Kombinovanom nomenklaturom EU za 2017. godinu i daje transparentan prikaz preferencijalnih stopa za 2017. godinu u skladu sa važećim sporazumima o slobodnoj trgovini i vrši usaglašavanje naimenovanja i napomena.\nDetalјe oko primene i izmene vezane za aktuelnu reviziju PEM-a (Pan-evro-mediteranske konvencije), u svom izlaganju iznela je Tatjana Stanić. Cilј PEM konvencije je da se definišu identična pravila o poreklu u svrhu kumulacije porekla za robu koja je predmet sporazuma o slobodnoj trgovini između strana ugovornica (Evropska zajednica, EFTA države, Farska ostrva, mediteranske zemlјe potpisnice „Barselonske deklaracije" i SAP zemlјe-zemlјe Zapadnog Balkana).


'Zabrinjava upotreba sile koju smo videli u Banjaluci'\nIzvor: B92, 26.Dec.2018, 01:47\n"Zabrinjava upotreba sile koju smo videli u Banjaluci"\nMeđunarodna organizacija za ljudska prava Sivil rajts difenders osudila je poteze vlasti u Bosni i Hercegovini.\nKako se navodi, tim potezima se ograničava sloboda građana na okupljanje.\nOsuđena je i prekomerna upotreba sile prilikom privođenja učesnika protesta "Pravda za Davida".\n"Upotreba sile kakvu smo videli u Banjaluci zabrinjava, jer može značiti potpunu zabranu spontanih okupljanja građana", ocenio je direktor za Evropu organizacije Civil Rights >> Pročitaj celu vest na sajtu B92 << Defenders Goran Miletić u saopštenju te organizacije.\nOn je tom prilikom poručio da su vlasti "dužne da osiguraju apsolutno poštovanje građana na slobodno okupljanje" i pozvao vlast da saopšti razloge za današnje postupanje.\n"Pozivamo vlasti da javnosti saopšte razloge za današnja postupanja, uključujući objašnjenja za upotrebu sile, lišavanja slobode i zabrane prilaska centru, Trgu Krajina", kazao je Miletić.\nCivil Rights Defenders navodi da su aktivisti grupe "Pravda za Davida" i ranije u intervjuima za ovu organizaciju prijavljivali i druge vrste pritisaka, kao što je praćenje od strane policije Republike Srpske, prisluškivanje razgovora i uništavanje privatne svojine.\nTa organizacije je poručila da ovo nije prvi put da se vrši pritisak na mirna okupljanja u Bosni i Hercegovini, navodeći da su u septembru 2018. protiv grupe građana "Banja Luka" podnete prekršajne prijave za protestovanje na mestu koje nije zakonom propisano kao odgovarajuće mesto okupljanja.\nPolicija je uhapsila Davora Dragičevića, oca ubijenog Davida Dragičevića, a tokom dana rasterala okupljene građane sa centralnog gradskog trga u Banjaluci.\nDanas: Đorđe David i rok grupe na dočeku\nDanas: Civil Rights Defenders osudio upotrebu sile danas u Banja Luci


Izdate građevinske dozvole u Republici Srbiji, februar 2014 - BGnekretnine blog\nIzdate građevinske dozvole u Republici Srbiji, februar 2014\nBeogradska oblast, građevinske dozvole, nestambene zgrade, Pčinjska oblast, Pirotska oblast, Rasinska oblasti, Sremska oblast, stambene zgrade, stanogradnja\nLokacije, Novosti 018 Apr 2014\nPrema broju dozvola izdatih u februaru 2014, prijavljena je izgradnja 384 stana s prosečnom površinom 83,0 m². Prema izdatim dozvolama, broj stanova manji je za 44,0% nego u februaru 2013. Od ukupnog broja stanova u novim stambenim zgradama, 24,2% stanova biće građeno u zgradama s jednim stanom, s prosečnom površinom 131,2 m², a 67,4% stanova biće građeno u zgradama s tri stana i više stanova, i njihova prosečna površina biće znatno manja i iznosiće 64,8 m².\nU februaru 2014. izdato je 486 građevinskih dozvola, što je za 10,5% više nego u februaru prethodne godine. Indeks predviđene vrednosti radova u februaru 2014. veći je za 56,2% u odnosu na februar 2013.\nPosmatrano prema vrsti građevina, u februaru 2014. izdato je 66,9% dozvola za zgrade i 33,1% za ostale građevine. Ako se posmatraju samo zgrade, 66,8% odnosi se na stambene i 33,2% na nestambene zgrade, dok se kod ostalih građevina najveći deo odnosi na cevovode, komunikacione i električne vodove, 64,0%.\nPredviđena vrednost radova novogradnje u februaru 2014. iznosi 86,2% od ukupno predviđene vrednosti radova. Najveća građevinska aktivnost, posmatrano prema oblastima, zabeležena je u Rasinskoj oblasti, 32,7% od predviđene vrednosti novogradnje. Slede Beogradska oblast, 16,2%, Pčinjska oblast, 12,2%, Sremska oblast, 7,8%, i Pirotska oblast 7,5%, dok se učešća ostalih oblasti kreću od 0,1 do 4,1%.


Ponoš: Novi pokret neće biti deo rijalitija na opozicionoj sceni\nBeta 19. juna 2022. 13:55\nPredsednički kandidat na aprilskim izborima Zdravko Ponoš ocenio je danas da će pokret koji pokreće uspeti u nameri da „ne bude deo rijalitija“ na opozicionoj sceni, a da će gradjanima koji su protiv režima dati mogućnost izbora.\nPonoš je za Televiziju N1 rekao da se opoziciona scena dobrim delom doživljava kao rijaliti program, koji, kako je rekao, odvlači pažnju javnosti od nekih suštinskih problema.\nSmatra da to sigurno ne prija opozicionim biračima, koji su, kako je ocenio, rezignirani posle rezultata na aprilskim izborima.\n„Nezadovoljstvo stanjem se nije promenilo, ono je postalo verovatno još veće, ali vera da se nešto može promeniti u dogledno vreme, to je opalo posle izbora, nešto zbog rezultata, nešto zbog odnosa, nešto zbog rasprava koje su usledile posle“, rekao je on.\nNaglasio je da gradjanima, koji su protiv režima, treba dati mogućnost izbora i ocenio da to može da se uradi novom političkom opcijom, „a ne učešćem u raspravi unutar postojećeg formata i rešavanjem nerešenih odnosa iz vremena kada su lideri bili u istoj stranci“.\nUpitan da li je sastanak lidera SSP i SNS Dragana Đilasa i Aleksandra Vučića doneo korist, ili je doprineo razdorima u opoziciji, on je odgovorio da je još rano da se utvrdi da li ima koristi i da će vreme pokazati da li je ima.\n„A da li je to bilo iskorišćeno za dodatne razdore u opoziciji – jeste. Mislim da je bilo nevešto urađeno i na način koji nije pomogao u tom momentu, ali mislim da je pre toga postojalo dovoljno eksplozivne smese da dođe do onoga što se desilo“, rekao je on.\nJoš je rekao da je tu bilo nezadovoljstva i animoziteta i pre i u toku izborne kampanje, verovatno i ranije i dodao da je onda „sve to eksplodiralo“.\nUpitan da li je za uvodjenje sankcija Rusiji, Ponoš je odgovario da misli da Srbija treba da radi sve što je vodi ka cilju, odnosno EU.\n„Spoljna politika može da nam ubrza ili uspori put ka tome, a u ovom trenutku smo zaglavljeni, ne otvara se nijedan klaster“, rekao je on.\nNaveo je da to odgovara Vučićevom režimu, nekim Evropljanima, a jedino ne odgovara gradjanima Srbije.\n„Ako nas tamo vodi viši nivo usaglašenosti sa EU, a mislim da nas vodi, onda i u tom odnosu prema sukobu u Ukrajini i to treba da usaglasimo, a to onda podrazumeva verovatno jedan nivo sankcija“, rekao je Ponoš.\nPrema njegovim rečima, Srbija je „šest koraka“ iza EU, a nisu ni svi u EU uveli svih šest (paketa sankcija Rusiji).\n„Sigurno da treba krenuti sa izvesnim zaostatkom (sa sankcijama) i u oblastima koje nama direktno ne prave štetu“, rekao je on.\nPonoš smatra da dobra diplomatija podrazumeva da se o tome razgovara i sa Rusima.\n„Ako stvarno postoji nešto od specijalnih odnosa između Beograda i Moskve, onda bi Moskva, kojoj naše uvodjenje ili neuvođenje sankcija suštinski ništa ne znači, trebalo da ima razumevanja da nama itekako znači“, rekao je Ponoš.


12. mart 2003. - Reforma\nMinistarstvo unutrašnjih poslova Srbije podiglo je mobilnost svih službi i preduzelo energičnu akciju pod nazivom „Sablja”. Akcija je bila usmerena na identifikovanje, pronalaženje i hapšenje neposrednih izvršilaca atentata, njihovih podstrekača, pomagača, organizatora i drugih lica koja se mogu dovesti u vezu sa njima. Tokom akcije su svakodnevno privođena i hapšena sva lica za koja se sumnjalo da imaju bilo kakve veze sa osumnjičenim članovima „Zemunskog klana” ili koja su nekim svojim akcijama pomagala i podsticala delovanje ove kriminalne grupe.\nPolicija je podnela 3.919 krivičnih prijava protiv 3.400 osoba zbog sumnje da su izvršile 5.812 krivičnih dela. Rasvetljeno je 28 ubistava, 23 ubistava u pokušaju, 45 iznuda, 15 otmica, 208 krivičnih dela neovlašćene proizvodnje, držanja i stavljanja u promet opojnih droga, kao i više desetina ostalih težih krivičnih dela. Privremeno je oduzeto 1.325 komada oružja različite vrste i kalibara, 357 ručnih bombi, 110.097 komada municije različitog kalibra, 74.830 grama droge i drugih predmeta.\nAkcija „Sablja” završena je podnošenjem krivične prijave Okružnom javnom tužiocu u Beogradu protiv 45 osoba zbog osnovane sumnje da su izvršile krivično delo ubistva predsednika Vlade Republike Srbije Zorana Đinđića, kao i krivično delo terorizma i udruživanja radi neprijateljske delatnosti.


Tadić: Srbija nije dobila datum\nTadić: Srbija nije dobila datum\nBivši predsednik Srbije i počasni presednik Demokratske stranke, Boris Tadić, rekao je u pisanoj izjavi da Srbija nije dobila datum za početak pregovora sa EU i da se javnosti plasira zabluda da će EU bezuslovno otvoriti pregovore sa Srbijom, što je, kako je istakao, apsolutno netačno.\n“Još nije vreme za slavlje i moglo bi biti pogubno za evropsku budućnost Srbije da se vraća u vreme slavljenja zabluda o pobedama koje su u prošlosti kreirali i ljudi koji su danas na vlasti. Mnogo je korisnije da Vlada prione na posao da bi u decembru zaista dobili datum za početak pregovora. Iako je odluka Saveta EU veoma začajna i ojačava evropsku perspektivu naše zemlje, Srbija nažalost juče nije dobila datum za početak pregovora. Javnosti se, takođe, potpuno nepotrebno medijski plasira zabluda o tome kako će EU otvoriti pregovore sa Srbijom bezuslovno, što je, naglašavam, apsolutno netačno.“, istakao je Tadić u pisanoj izjavi.\n“Premijer Dačić izjavio je da bih ja jučerašnju odluku slavio mesec dana. Dobijanje datuma ću svakako proslaviti, ali tek onda kada on stvarno bude određen. Ne bi ga trebalo slaviti mesec dana, kao što kaže Dačić, već bi trebalo odmah prionuti na rad kao što je, da podsetim, i učinjeno nakon dobijanja statusa kandidata kada su odmah formirani timovi za pregovore sa EU. Međutim, Srbija je dobila status kandidata kao rezultat ispunjenih uslova, ali ni tokom ispunjavanja tih uslova, podsetiću opet, Srbija se nije odrekla legitimnih nacionalnih interesa na Kosovu i Metohiji. S obzirom na to da smo uspeli da ispunimo uslove i dobijemo status kandidata ne ugrožavajući nacionalne interese kojima smo se uvek vodili, imali smo razloga za slavlje“, navodi se u izjavi.\nTadić je objasnio da je odluka Evropskog saveta veoma značajna za Srbiju i njene građane jer predstavlja ne samo pozitivnu ocenu onoga što je Srbija od 5. oktobra 2000. godine do sada ostvarila na putu ka članstvu u EU, već i zato što ta odluka sadrži smernice kojih bi svaka Vlada trebalo da se drži u buducnosti,\nDa li smo, i zbog čega, mi, zapravo, veće zlo od EU? http://igorvlahovicigor1.blogspot.com/2013/07/da-li-smo-i-zbog-cega-mi-zapravo-vece.html


13 01 KK"Ravangrad"\n29 01 2020 / 09:23\nponedeljak, 13 januar 2020 16:24\nZimski karate kamp za\nKarate Savez Vojvodine u okviru programa rada i kalendara aktivnosti, organizuje već više od dvadeset godina “Karate kamp” u Apatinu za perspektivne i talentovane takmičare svih uzrasnih kategorija. Ove godine mladi karatisti Apatina okupili su se prošle nedelje u Domu učenika Tehničke škole.\nIz Karate kluba “Ravangrad” iz Sombora poziv za učešće na Kampu svojim rezultatima zaslužilo je 3 takmičara junior Vukašin Vuković, pionirka Irina Sabljić i Tamara Vučković.\nUčesnici kampa su smešteni u Domu učenika Tehničke škole. Trenažni proces se obavlja u odgovarajućoj sali, koja se nalazi u sklopu Doma, sa kvalitetnim stručnim kadrom, a učesnicima su na raspolaganju i otvoreni tereni za male sportove. Pored redovnih treninga, Karate savez Vojvodine je obezbedio i termine za korišćenje bazena sa termalnom vodom u Banji Junaković.\nO trenažnom procesu brinuli su Predrag Stojadinov, direktor Karate federacije Srbije i Saša Savić, selektor reprezentacije za mlađe kategorije, a o tehničkom delu kampa Miloš Erić sekretar stručnog saveta Karate saveza Vojvodine.


Fudbal, kobasice i pivo... - Marketing Mreža\nFudbal, kobasice i pivo…\nSvetsko prvenstvo u fudbalu Rusija 2018 privlači veliku pažnju svetske javnosti, posebno u zemljama čije se reprezentacije takmiče u Rusiji. Tom činjenicom rukovodila se kompanija Zlatiborac želeći da svojim potrošačima (sadašnjim i budućim) upotpuni doživljaj praćenja direktnih televizijskih prenosa utakmica sa Mundijala.\nZlatiborac promo tim smislio je kako da za sve vreme fudbalskog prvenstva od svojih kupaca pravi najbolje domaćine. Kampanja je urađena u sklopu promocije Zlatiborac Berlinske kobasice, proizvoda koji je već postao šampion kvaliteta na takmičenjima u Nemačkoj i Srbiji. Stvorena je šampionska kombinacija za potpuni ugođaj: fudbal, kobasice i pivo.\nZlatiborac poziva sve ljubitelje fudbala i dobre zabave da se prijave na internet stranici Budi domaćin, da budu kreativni i tako dođu u šansu da osvoje titulu najboljeg domaćina utakmice tokom Svetskog prvenstva. Svakog dana Beogradom, Novim Sadom, Nišem, Kragujevcem, Užicem i Zlatiborom krstari zelena dostavna ekipa, koja će od prijavljenih napraviti prave domaćine! Gurmanski obrok je uvek ukusniji kada se deli sa velikim društvom.


Proizvođači moraju da testiraju mleko dva puta mesečno u NL\nTanjug 13. februara 2019. 15:18\nBEOGRAD – Svi proizvođači mleka moraće dva puta mesečno da testiraju svoje proizvode u Nacionalnoj laboratoriji za kontrolu mleka, rekla je danas premijerka Srbije Ana Brnabić nakon obilaska Direkcija za nacionalne referentne laboratorije.\n„To što Srbija sada ima akreditovanu Nacionalnu laboratoriju za građane znači veću bezbednost i bolji kvalitet hrane, a za proizvođače standardizaciju kvaliteta proizvoda i fer tržište“, rekla je Brnabić.\n„Doneli smo i nove pravilnike za meso, jaja…pomažemo proizvođačima da izađu na druga tržišta“, naglasio je Nedimović.\nUpitan da li je Srbija uskladila sa evropskim standardima vrednosti aflatoksina u mleku on je rekao da naša zemlja „teži ka tome“, ali da je i dalje dozvoljeni nivo aflatoksina u Srbiji 0,25 mikrograma po litru, dok je u zemljama EU 0,05 grama.\n„Srbija izvozi mleko u zemlje u okruženju i standardi su usklađeni sa njihovom regulativom. Nemamo velike količine mleka da bi mogli da izvozimo u EU“, rekao je Nedimović i podsetio da je dozvoljeni nivo aflatoksina za SAD 0,5 mikrograma po litru.\n„Srbija zaslužuje da ima najbolje standarde po pitanju kvaliteta hrane, a ovaj centar predstavlja dodatno ohrabrenje u procesu pristupanja Srbije EU“, rekao je Fabrici.\nMinistarka za evropske intergracije Jadranka Joksimović rekla je da je projekat, započet 2010.godine finansiranjem iz pretpristupnih fondova EU, bio „pred kolapsom“ zbog „nenamenskog trošenja novca i neodgovornog ponašanja prethodnih vlada do 2012.godine.\n„Uspeli smo da od 2014.godine „otkočimo“ taj projekat znatnim izdvajanjem budžetskih sredstava da se ono što je potrošeno nadoknadi i da EU nastavi da finansira projekat u segentima kao što su laboratorijska oprema“, rekla je Joksimović.\n„Zajedničkim radom i sinergijom uspeli smo da obezbedimo rad krovne instituciju za kontrolu kvaliteta hrane, važnu za naše građane i proizvođače koji žele da plasiraju robu na evropsko tržište“, istakla je Joksimović.\n„To nije nešto što je negativno i što je u suprotnosti sa bezbednošću hrane, već nije potpuno usklađeno sa onim što su drugi postigli ulaskom u EU“, navela je Joksimović i dodala da je zajednička poljoprivredna politika veoma zahtevna i komplikovana.\nKako je objasnila, sve države koje su pregovarale sa EU uzimale su izvesne tranzicione periode jer za razliku od država članica, koje imaju niz subvencija kojima podižu konkuretnost svojih proizvođača, zemlje kandidati to nemaju na raspolaganju.\n„A naš proizvođač sutra mora da izađe na zahtevno tržište EU, a da ne bude ‘zgažen’ i u tom smislu se tranziciooni periodi uzimaju za različite nivoe usklađivanja sa parametrima EU.


27. maj/svibanj, 2016.\nAleksandar Vučić u poseti Vladimiru Putinu, Moskva, 26. maj 2016.\nHoće li susret srpskog premijera Aleksandra Vučića sa ruskim predsednikom Vladimirom Putinom u Moskvi, tik uoči sastavljanja nove vlade nakon izbora u Srbiji, rezultirati time da u Vučićev kabinet uđu političke stranke, zastupnice ruskih interesa u Srbiji?\nUpravo je to bila javno izražena želja koju je Putin javno saopštio Vučiću. Sagovornici RSE ocenjuju da bi se Putinova želja sredinom juna lako mogla ostvariti.\nBaš kao i pre dve godine, tada zajedno sa svojim budućim zamenikom i šefom Socijalističke partije Srbije Ivicom Dačićem, tehnički i budući premijer Aleksandar Vučić je, odmah posle izbora, posetio Moskvu.\nSrpskoj javnosti je i tada, kao i prilikom ove posete, rečeno da su u pitanju zdravstveni razlozi.\nNakon prethodne posete desilo se to da je ministarka Zorana Mihajlović, u Moskvi percipirana kao zapadni čovek, u budućoj srpskoj vladi ostala bez sektora energetike, koji je dodeljen Rusiji lojalnim "socijalistima".\nMinistar za rad Aleksandar Vulin ocenio je, međutim, da poseta premijera Aleksandra Vučića Moskvi govori o njegovom ličnom odnosu sa predsednikom Rusije Vladimirom Putinom i o politici Srbije koja je priznata u međunarodnim odnosima.\n"Politika vlade predsednik Vučića očigledno daje rezultate, istog dana imali ste posetu Putinu i uklanjanje blokade za poglavlja 23 i 24. Moram priznati da mi je zanimljivo kada slušam kritike tog sastanka i to kritike od onih koji nikada nisu primetili da dobijamo savete, i ne baš samo savete, kako treba da vodimo svoju politiku i od mnogo nižih činovnika sa zapada", rekao je Vulin.\nRuski predsednik Putin je ovoga puta bez diplomatskih uvijanja javno poručio Vučiću da se nada da će u budućoj srpskoj vladi dostojno mesto imati ljudi koji će poklanjati ozbiljnu pažnju razvoju odnosa između Srbije i Rusije.\nTa Putinova izjava u analitičkoj i široj javnosti Srbije pročitana je kao želja i poruka ruskog predsednika da u novu srpsku vladu ponovo uđu Dačićevi socijalisti. Kad već ne mogu Srpska radikalna stranka, Demokratska stranka Srbije i Dveri.\nOvo stanovište zastupa i stručnjak za Rusiju Dragan Petrović, viši naučni saradnik u beogradskom Institutu za međunarodnu politiku i gostujući profesor na ruskom državnom univerzitetu u Njižnjem Novgorodsku.\n"Rusija, po mom mišljenju, na ovaj način pokušava da sa Vučićevom budućom vladom sačuva minimum nekih svojih interesa u Srbiji i u regionu; da se, dakle, na taj način utiče na Vučićevu buduću vlast da se makar minimum tih interesa zadovolji. Moje je mišljenje da bi Rusiji sigurno daleko više odgovarala vlast u kojoj bi glavnu ulogu imale neke sada opozicione stranke kao što su DSS, Dveri i slične", kaže Petrović.\n"Međutim, pošto je to nerealno u postojećim okolnostima, onda bi uvlačenje u buduću vladu nekih drugih subjekata, pre svega Srpske narodne stranke Nenada Popovića, a možda i same Socijalističke partije Srbije, koja bi bila daleko jača snaga, predstavljalo mimimum zadovoljenja nekih ruskih interesa u datim okolnostima", ocenjuje Petrović.\nI Vladimir Gligorov iz bečkog Instituta za međunarodne ekonomske odnose za RSE kaže da bi se moglo očekivati da rezultat Vučićevog susreta sa Putinom bude ulazak socijalista u buduću vladu ili, ako se to ne desi, bar onih opcija koje neće dovoditi u pitanje ruske energetske i privredne interese u Srbiji, pre svih u većinski ruskoj Naftnoj industriji Srbije i Srbijagasu.\nOdgovarajući na pitanje zašto Vučić dozvoljava ovakav direktnan ruski upliv na sastavljanje buduće vlade u svojoj zemlji, Gligorov kaže: "U velikoj meri je to zbog toga što su ruski interesi i uticaji veoma jaki i u samoj Vučićevoj stranci, a i kad je reč o potencijalnim partnerima, s obzirom na njihove odnose prema ruskim interesima u Srbiji".\n"Vučić zato računa da mu je potrebno da dobije podršku od strane ruske vlasti, koja, naravno, košta. U tom smislu da će morati da se podrazumeva upravo ovo što je Putin i rekao – a to je da je ta podrška uslovljena time da ne samo po političkoj orijentaciji nego i po sastavu srpska vlada bude takva da se može smatrati da vodi računa o ruskim interesima", smatra Gligorov.\nNa pitanje da li premijer Srbije mora posle svakih izbora da ide na konsultacije u Moskvu, predsednica Foruma za međunarodne odnose Evropskog pokreta u Srbiji Jelica Minić, kaže: "Ako se neki događaji ponavljaju, onda oni navode na mišljenje da se radi o pravilnosti, čak i o zakonitosti nekih procesa. Ovog puta, nažalost, to opet predstavlja, hteli mi to ili ne, poruku kako domaćoj, tako i javnosti u Evropi i u svetu, da praktično mi imamo učešće Rusije u formiranju vlade Srbije".\nPitanje je da li je budući premijer u situaciji da mora da pristane na takav uticaj Rusije.\n"Videćemo kako će vlada izgledati, ali očigledno je da je ruski uticaj u Srbiji u značajnom porastu. Rusija ima i ekonomske interese u Srbiji koje ne treba zanemariti, a svako ko ima jake ekonomske interese ima pre ili kasnije i uticaj na političke tokove", ocenjuje Minić.\nIako Evropska unija, ka čijem članstvu Beograd teži, često navodi da će pomoći Srbiji u energetskoj diversifikaciji, kako bi je učinila manje zavisnom od Rusije, naša sagovornica primećuje da je EU jako spora u procesu sprovođenja odluka, a uz to, i sama ima problem diversifikacije energetskih izvora. To, međutim, dodaje Jelica Minić, nije jedini problem.\n"Imajući u vidu izjave britanskih ministara u vezi sa predstojećim referendumom u Velikoj Britaniji, gde su zemlje Zapadnog Balkana i Turska, postale 'bauk' za dalji opstanak Velike Britanije u Evropskoj uniji, to je takođe nešto što utiče i na našu javnost i na političke krugove. To sve stvara klimu koja prosto gura Srbiju bliže Rusiji", ocenjuje Minić.\nVučić kod Putina: Privatna poseta, nepoznata agenda\nPosjet Ahmićima – snažan moralni čin ili zakašnjela gesta?


Održan je prvi humanitarni turnir “Igraj za desetku” na Adi Ciganliji – Časopis InterFON\nPrvi humanitarni turnir “Igraj za desetku” u organizaciji nekadašnjih studenata FON-a, a sada članova GrowIT, PHP Srbija, Ardeo Solutions održan je 24. i 25. avgusta na centralnim košarkaškim terenima na Adi Ciganliji. Učestvovalo je ukupno 22 ekipe i odigrano je više od 30 utakmica.\nBivši studenti FON-a organizovali su ovaj turnir u basketu čiji je cilj bio prikupljanje sredstava za stacionar u Lipovici. Stacionar je deo Zavoda za psihofiziološke poremećaje i govornu patologiju “Profesor dr Cvetko Brajović” u Beogradu, jedine ustanove te vrste, ne samo u Srbiji, već i u regionu. Ovo je specijalizovana zdravstvena ustanova koja se bavi prevencijom, dijagnostikom, habilitacijom i rehabilitacijom dece i odraslih osoba sa različitim teškoćama u psihofiziološkom i govorno-jezičkom funkcionisanju. Godišnje kroz Zavod prođe oko 15.000 pacijenata.\nPored toga što je ceo turnir pratila sjajna atmosfera i druženje, učesnici turnira, ali i ostali donatori, ostvarili su na početku zacrtan cilj – prikupljeno je 250.000 dinara. Imajući u vidu da je ovo prvi humanitarni turnir za stacionar, rezultat je više nego dobar. Prikupljenja sredstva će biti iskorišćena za kupovinu preko potrebnih klima uređaja i prateće opreme, kao i za saniranje nekoliko oštećenih zidova stacionara.\nIako je reč o turniru humanitarnog karaktera, utakmice su odigrane na visokom nivou. Pobedu na turniru odnela je ekipa “Nesalomivi” pobedivši ekipu “SoGe” u finalu. Treće mesto je osvojila ekipa “SWG&M Trokadero“, dok je titulu MVP-a turnira dobio Srđan iz ekipe “Taraba”. Pored brojnih portala, medijskih kuća i poznatih ličnosti, turnir su podržali i prvotimci košarkaškog kluba FMP, Aleksa Radanov i Stefan Lazarević, koji su pobednicima uručili medalje i pehar.\nMVP turnira, Srđan (Taraba)\n3. mesto, SWG&M Trokadero\n2. mesto, SoGe\n1. mesto, Nesalomivi\nPosebnu zahvalnost zaslužuje kompanija Knjaz Miloš koja se pobrinula da ekipe ne budu žedne i da u pauzi nadoknade izgubljenu energiju. Da je turnir bio veoma dobro organizovan i da su organizatori mislili na svaki detalj govori i to da su sve iskorišćene limenke, plastične flaše i čepovi dostavljeni u prave ruke, odnosno odgovarajućim reciklažnim centrima.\nS obzirom na to da je turnir opravdao sva očekivanja, kako učesnika tako i publike, i da je prikupljeno dovoljno sredstava za “prvu pomoć” stacionaru, organizatori turnira su odlučili da ovaj turnir bude samo prvi u nizu turnira “Igraj za desetku“, a mi se nadamo da će istrajati u svom cilju i da će stacionar u Lipovici dobiti sve ono što mu je potrebno za savremeni rad sa pacijentima.


Deniz Koyu & Danny Avila užarili Top Hill\nSvojim nastupom u diskoteci Top Hill pred oko 3000 ljudi, Deniz Koyu & Danny Avila, definitivno su opravdali ime svoje turneje "Generation Wild". Prvo je za DJ pultom izašao Danny Avila koji je na oduševljenje publike odmah krenuo sa ređanjem nekih od najvećih hitova u svojoj interpretaciji i napravio više nego sjajnu atmosferu, opravdavši tako nadimak koji mu je legendarni Tiesto dao "španski supertalenat". Dva sata nakon njega Deniz Koyu izlazi na stage i svoj set započinje sa svojim mega hitom "Tung" i time dovodi masu do ludila.\nUžarenoj atmosferi na Top Hill-u prikljucila se i Anastazija koja je svojim akrobatskim performansom na šipci ostavila nevjerovatan utisak na publiku.\nCijelu galeriju možete pogledati na našoj facebook stranici: https://www.facebook.com/primorske


Plenarnim sastankom, održanim danas u Narodnoj banci Srbije, počeli su zvanični razgovori predstavnika Republike Srbije s misijom Međunarodnog monetarnog fonda. Delegaciju Republike Srbije predvodila je guverner Narodne banke Srbije Jorgovanka Tabaković, koja predstavlja Republiku Srbiju u Međunarodnom monetarnom fondu, a u razgovorima su učestvovali i ministar finansija Dušan Vujović i ministar privrede Goran Knežević sa saradnicima.\nMisija Međunarodnog monetarnog fonda, koju predvodi Džejms Rouf, boravi u Beogradu od 22. juna do 5. jula povodom sedmog razmatranja rezultata u sprovođenju aktuelnog stendbaj aranžmana Republike Srbije. Istovremeno, biće obavljene i konsultacije po članu IV Statuta Međunarodnog monetarnog fonda s našom zemljom.\nU okviru sedmog razmatranja aktuelnog stendbaj aranžmana, biće sagledana realizacija obaveza dogovorenih ekonomskim programom, ostvareni rezultati fiskalne politike, kao i mere ekonomske politike koje će biti sprovedene u narednom periodu. Posebna pažnja u razgovorima biće posvećena sprovođenju sveobuhvatnih strukturnih reformi koje treba da doprinesu daljem otvaranju novih radnih mesta i postizanju održivih i visokih stopa privrednog rasta.\nIstovremeno, u okviru Konsultacija po članu IV Statuta MMF-a, koje ova institucija obavlja sa zemljama članicama radi sprovođenja svoje nadzorne funkcije, predstavnici misije analiziraće celokupna privredna kretanja u Republici Srbiji, ekonomske politike i mere koje se preduzimaju radi održavanja stabilnih odnosa u privredi, uravnoteženja platnog bilansa i dalje liberalizacije u spoljnotrgovinskoj razmeni.\nMeđunarodni monetarni fond je poslednje konsultacije po članu IV Statuta s Republikom Srbijom održao u februaru 2015.


U nesreći u Egiptu poginulo devet državljana Srbije – Nadlanu.com\nU nesreći u Egiptu poginulo devet državljana Srbije\nBEOGRAD, 16. jula 2009. (Beta) – Prema još nepotvrđenim informacijama koje je Ambasada Srbije u Egiptu dobila od Turističke policije Egipta, u saobraćajnoj nesreći na putu između Luksora i Hurgade jutros je poginulo devet držvaljana Srbije.\nOsmoro turista iz Srbije je povređeno i oni se trenutno nalaze u bolnici u Kairu, rečeno je agenciji Beta u Ministarstvu spoljnih poslova Srbije.\nMinistarstvo je prethodno saopštilo da je hitno uputilo specijalni konzularni tim u Egipat koji treba da pomogne da povređeni u teškoj saboraćajnoj nesreći budu adekvatno zbrinuti i da se u što kraćem roku omogući prenos tela poginulih građana Srbije.\nNastradali građani boravili su u Egiptu na godišnjem odmoru, a prema saznanjima ambasade Srbije, tamo su otputovali u aranžmanu turističke agencije “Perla turs” iz Novog Sada.\nMinistarstvo spoljnih poslova nastaviće da informiše javnost o svim zvaničnim podacima koje egipatske vlasti budu dostavljale ambasadi u Kairu, navodi se u saopštenju i dodaje da je Ministarstvo otvorilo dežurne telefone za svaku vrstu pomoći i asistencije. Brojevi telefona su: (+381 11) 306 82 68 i 306 81 97 i biće otvoreni 24 časa svakim radnim danom, kao i vikendom.


("Sl. glasnik RS", br. 18/2005, 72/2011 - dr. zakon i 6/2015)\n(2) Izuzetno, priznanje očinstva proizvodi dejstvo iako je dato pre rođenja deteta, ako se dete živo rodi. Saglasnost majke\n(5) Dete ima pravo da održava lične odnose i sa srodnicima i drugim licima sa kojima ga vezuje posebna bliskost ako ovo pravo nije ograničeno sudskom odlukom. Razvoj deteta\nČlan 64 (1) Dete koje nije navršilo 14. godinu života (mlađi maloletnik) može preduzimati pravne poslove kojima pribavlja isključivo prava, pravne poslove kojima ne stiče ni prava ni obaveze i pravne poslove malog značaja.\n(1) Sporazumom o zajedničkom vršenju roditeljskog prava roditelji deteta pismeno se saglašavaju da će roditeljska prava i dužnosti obavljati zajednički, međusobnim sporazumevanjem, koje mora biti u najboljem interesu deteta. (2) Sastavni deo sporazuma o zajedničkom vršenju roditeljskog prava jeste i sporazum o tome šta će se smatrati prebivalištem deteta.\nČlan 165 (1) Lice koje je faktički davalo izdržavanje, a nije imalo pravnu obavezu, ima pravo na naknadu od lica koje je po ovom zakonu bilo dužno da daje izdržavanje.\nČlan 287 (1) Sud nije vezan granicama tužbenog zahteva za zaštitu od nasilja u porodici.\nŽalba ne zadržava izvršenje presude o određivanju ili produženju mere zaštite od nasilja u porodici. Evidencija i dokumentacija o nasilju u porodici\n(2) O usmenom zahtevu budućih supružnika matičar sačinjava zapisnik. (3) Budući supružnici uz zahtev za sklapanje braka podnose izvod iz matične knjige rođenih za svakog od njih, a po potrebi i dokaz o sprovedenom postupku davanja dozvole za sklapanje braka.\n(2) Sudski odnosno upravni postupak koji je pokrenut po odredbama Zakona o braku i porodičnim odnosima ("Službeni glasnik SRS", br. 22/80 i 11/88 i "Službeni glasnik RS", br. 22/93, 25/93, 35/94, 46/95 i 29/2001) nastaviće se prema odredbama ovog zakona, osim ako je do dana početka primene ovog zakona doneta prvostepena odluka.\n(3) Ako je do dana početka primene ovog zakona doneta prvostepena odluka u postupku iz stava 2 ovog člana, postupak će se nastaviti prema odredbama Zakona o braku i porodičnim odnosima ("Službeni glasnik SRS", br. 22/80 i 11/88 i "Službeni glasnik RS", br. 22/93, 25/93, 35/94, 46/95 i 29/2001).\nNa postupak iz člana 11 stav 3 ovog zakona, do uređenja posebnog vanparničnog postupka zakonom - shodno će se primenjivati odredbe zakona kojim je uređen vanparnični postupak za davanje dozvole za zaključenje braka.\n(1) Danom početka primene ovog zakona prestaje da važi Zakon o braku i porodičnim odnosima ("Službeni glasnik SRS", br. 22/80 i 11/88 i "Službeni glasnik RS", br. 22/93, 25/93, 35/94, 46/95 i 29/2001).\nOvaj zakon stupa na snagu osmog dana od dana objavljivanja u "Službenom glasniku Republike Srbije", a primenjuje se od 1. jula 2005. godine, osim odredaba člana 203 st. 2 i 3 ovog zakona koje se primenjuju od 1. jula 2006. godine.\nPorodičnog zakona ("Sl. glasnik RS", br. 6/2015)


Bledski forum: Pristupni proces treba da bude predvidljiviji - European Western Balkans\nBledski strateški forum; Foto: Tanjug / Dimitrije Goll\nBLED – Pristupni proces treba da bude predvidiviji i jasniji, zatražili su danas na Bledu ministri spoljnih poslova zemalja Zapadnog Balkana.\nNa panelu o proširenju EU na Zapadni Balkan, šefovi diplomatija ukazali su da proces često predugo traje, te navode da ako nije predvidiv može da se izgubi podstrek za reforme, a kao negativan primer lošeg pristupa EU navedena je Makedonija.\nMinistar spoljnih poslova Albanije Ditmir Bušati rekao je da EU ima transformativni uticaj na region i zemlje.\n“Danas vidimo da je mnogo mirnija atmosfera nego je bila pre 10, 15 godina i to je zahvaljujući evropskoj perspektivi, ali i saradnji SAD i EU, i uloge ta dva strateška partnera u regionu”, objasnio je on.\nBušati je kazao da je Albanija sprovela masivnu pravosudnu reformu, i sve je vođeno pod kišobranom pristupnog procesa, te da ne bi bilo moguće albanskim vlastima da to učine sami, i da nema evropske perspektive.\nKazao je da je zabrinut zbog nepredvidivosti procesa, te kazao da on mora biti predvidiviji.\n“Kao i studenti, ako imate datum dobro se pripremate za njega. Potpisali smo SSP 2006. I tada, kada su me pitali kada Albanija može postati članica, rekao sam za 10 godina, a sada 11 godina posle toga, ponovo bih dao isti odgovor”, kazao je Bušati.\nMinistar spoljnih poslova Bosne i Hercegovine Igor Crnadak potvrdio je da je EU za njegovu zemlju imala transformativni efekat, i ukazao da su ogromna očekivanja od evropske perspektive i budućnosti.\nRekao je da su regionu potrebne precizne i konkretne poruke od evropskih partnera, veća predvidljivost procesa.\n“Kada govorimo o tome to ne znači da želimo da nam je cilj da izbegavamo ispunjavanje naših obaveza”, poručio je on.\nKada je reč o BiH Crnadak je ukazao da je problem što su institucije slabe, te prevladava nepoverenje, a usled toga mladi, iako imaju dobar posao, napuštaju zemlju.\n“Trebalo bi EU da posveti veću pažnju da nam pomogne u izgradnji snažnih, nezavisnih institucija. To bi brže vratilo poverenje u institucije I donelo neku vrstu pozitivne perspektive. Bilo bi dobro ako bi dobili neku vrstu jasnog stava od EU, vezano za obaveze svake zemlje po sistemu ”ako bude toga, u to vreme ćete dobiti to””, naglasio je on.\nŠef crnogorske diplomatije Srđan Darmanović istakao je da Crna Gora veruje u EU, kao i u to da treba da postane članica, pa zato vredno radi na tome.\n“Verujemo da EU trebamo mi koliko ona nama treba, jer je ovaj region treba dodatne izvore stabilnosti, kako za ekonomski, tako i demokratski razvoj, a to je EU”, naglasio je on.\nIstovremeno je istakao da zemlje regiona ne žele da Berlinski proces bude neka zamena za proces proširenja EU.\n“Ne želimo da se preko Berlinskog procesa radi na stvaranju nekakve inicijative za saradnju na Balkanu, koja bi trebalo da postane neka čekaonica, da nam se kaže da imamo svoju uniju, da treba da je razvijamo, pa da ćemo kada dođe vreme biti primljeni u evropsku porodicu. Želimo ”regata princip”, da svaka zemlja bude evaluirana na osnovu svojih uspeha. Verujemo da će uspeh svake zemlje biti uspeh celog regiona”, objasnio je Darmanović.\nZbog toga, kako smatra, EU mora da pokaže regionu da je proširenje ozbiljan proces, a ne samo neka reč.\n“Mi moramo da uradimo naš posao, ali i EU mora da pokaže da je potpuno privržena širenju, da je to najbolji odgovor u debati o budućnosti Unije. EU neće biti potpuna bez apsorpcije Balkana”, poručio je Darmanović.\nZamenik ministra kosovskog ministra inostranih poslova Valon Murtezaj rekao je da Kosovo deli vrednosti EU i evropske porodice, te da je evropski proces veći podstrek od prepreka koje su na tom putu.\nProces, kako je dodao, međutim, dugo traje, posebno imajući u vizu globalne izazove sa kojima smo suočeni.\nMinistar inostranih poslova Makedonije Nikola Dimitrov podvukao je da je njegova zemlja primer kako ne treba da se sprovodi proces širenja.\n“Na Makedoniji moguće je naučiti lekciju šta ne treba raditi prema zapadnom Balkan. Potpisali smo SSP 2001., postali kandidat pre 12 godina, i svi uspesi su od tada ignorisani zbog političkog problema sa jednom članicom EU. Zatim je došlo do obustavljanja reformi i eskalaciji, tokom koje su ljudi upali u skupštinu. To je šta može da se desi jednoj zemlji kada nema perspektive”, objasnio je on.\nDimitrov je kazao da je Makedonija i primer šta se dešava kada se “smekša” izveštaj o napretku, kada nema dovoljno iskrenosti u evaluaciji stanja, kao i kada jedna zemlja obustavi reforme.\n“Makedonija je bila uvek na pravoj strani istorije, a u poslednje tri godine uspeli smo da napravimo haos. Zato apelujem da zemlje kandidati reforme shvate ozbiljno, a zemlje članice da shvate proširenje ozbiljno”, kazao je on.\nMinistarka inostranih poslova Hrvatske Marija Pejčinović-Burić, kao predstavnica zemlje članice EU na ministarskom panelu, rekla je da ako pristupni proces nema transformativni efekat onda se nešto pogrešno dešava.\n“To može biti na obe strane – ako kandidati ne čine dovoljno u obavljanju svojih zadataka, ili ako EU nije postavila dobar sistem nadzora”, uverena je ona.\nŠefica hrvatske diplomatije rekla je da u prošlosti za neke kandidate nije bio transformativnim efektom, jer se radilo o zemljama koje su bile potpuno politički, ekonomski i demokratski na nivou EU, kao i tržišne privrede. Ali za zemlje u tranziciji taj efekat je potreban.\n“Transformaciju možete videti samo u drugoj fazi proces. Male korake vidite u prvoj fazi. EU mora imati jasne ciljeve. Izveštaje koje daje uobičajeno su politički izbalansirani. Na puno načina se kaže nešto slično, ali retko i ono što je potrebno učiniti”, kritikovala je ona.\nDirektor za Evropu i centralnu Aziju evropske diplomatske službe Tomas Majer-Harting rekao je da je budućnost regiona u EU, i da je to obećanje dato davno, ali ponovljeno nedavno i to u teškim okolnostima po Uniju.\nOcenio je da se nogo toga pozitivnog dogodilo u regionu u prošloj godini, i da je to sve zahvaljujući angažovanjem EU i snazi Unije.\n“Ništa se ne bi dogodilo bez snage transformativne EU”, uveren je Majer-Harting.\nOn je rekao da je neophodno dalje napredovati, dok traje mandat ove Evropske komisije, kako bi se proces učinio ireverzibilnim.\n“Svi koji pratili razvoj EU videli su koliko je izazov Bregzita osnažio koheziju. Očigledno nećemo ostati na 27 članica, već ćemo rasti zahvaljujući ovom regionu”, zaključio je on.\nAlbanijaBerlinski procesBledski strateški forumBosna i HercegovinaDitmir BušatiIgor CrnadakMakedonijaMarija Pejčinović BurićNikola DimitrovSrđan DarmanovićZapadni Balkan


MyCity » Domaća IT scena, internet provajderi » Sve škole na internet mreži od 1. septembra\nPoslao: 11 Mar 2009 20:11\nMinistar prosvete u Vladi Republike Srbije Žarko Obradović najavio je danas da će sve škole u Srbiji od 1. septembra ove godine biti povezane na internet mrežu zahvaljujući “Telekomu Srbija” i drugim kompanijama.\nspacer Sve škole na internet mreži od 1. septembra\nObradović je na otvaranju akcije “Internet za sve škole u Srbiji” u Osnovnoj školi “Starina Novak” ukazao na to da je do sada u tu globalnu računarsku mrežu uključeno više od 50 odsto vaspitno-obrazovnih ustanova u našoj zemlji.\nDogovor o akciji postignut je krajem prošle godine potpisivanjem Protokola o saradnji Ministarstva prosvete i “Telekoma Srbija”, pri čemu će škole dobiti internet za simboličnu cenu od jednog dinara, objasnio je ministar i dodao da je cilj takve i sličnih ideja podrška i davanje obrazovanju mesta koje ono zaslužuje.\nGeneralni direktor “Telekoma Srbija” Branko Radujko precizirao je da je Osnovnoj školi “Starina Novak” na Paliluli 20 računara povezano na internet, i izrazio nadu da će deca to iskoristiti za sticanje znanja i delimično za zabavu.\nRadujko je ocenio da je u vremenu svetske globalne krize najisplativije ulaganje u obrazovanje, i podsetio na to da se akciji priključilo i 15 drugih kompanija, kao i da će mreža podrazumevati i nadzor i zaštitu od podataka koji nisu za decu.\nKorisnici trenutno na forumu: A.R.Chafee.Jr., AF-1, babaroga, Brankoni, caesar, celik, Crazzer, dac, darkangel, Darko8, denisnapast2015, Duško, Dzoni90, Džordžino, goxin, h8propaganda, helen1, kvcali, madza, mane123, Marko Marković, marsovac 2, MB120mm, Mercury, mustangkg, nenad81, perko91, Rakenica, repac, rovac, Srki98, stalker, Steeeefan, Toni, vasa.93, vlvl


Održano predavanje o proizvodnji povrća u plastenicima - infoBirač\nOdržano predavanje o proizvodnji povrća u plastenicima\n11 Februara, 2020 11 Februara, 2020 admin\nU okviru projekta „Unapređenje plasteničke proizvodnje povrća“ koji zajedno realizuju UNDP i Gradska uprava u Zvorniku je održano prvo u nizu predavanja iz oblasti proizvodnje povrća u zaštićenom prostoru (plastenicima).\nPredavači su bili Aleksandra Govedarica-Lučić sa Poljoprivrednog fakulteta Univerziteta u Istočnom Sarajevu koja je govorila o opštim načelima iz plasteničke proizvodnje i Sonja Milanović iz Ministarstva poljoprivrede, šumarstva i vodoprivrede sa temom klasterska proizvodnja.\nPrisustvovalo je oko 40 zainteresovanih zvorničkih poljoprivrednih proizvođača koji su aplicirali na Javni poziv po projektu „Unapređenje plasteničke proizvodnje povrća“ u okviru kojeg će na području grada Zvornika biti dodijeljeno 25 plastenika površine 100 metara kvadratnih sa sistemom za navodnjavanje.\nSljedeće predavanje biće održano 24. februara u velikoj sali Gradske uprave sa početkom u 11:00 časova.\nServisne informacije 11.2.2020.\nOduzete cigarete i rezani duvan u Bratuncu i Tuzli\nRukometaši Drine kao domaćini u Milićima savladali Kozaru\n28 Marta, 2021 admin\nU„Alumini“ pravnici kategorični: Sud u Zvorniku donosi mjere koje nisu zakonske – Popović: Izvršni postupak nad subjektom u stečaju je krivično djelo\n18 Aprila, 2018 18 Aprila, 2018 admin\nU zvorničkom SŠC sve spremno za sutrašnju manifestaciju – „Kuvamo svom gradu“\n20 Maja, 2018 admin


Vučić: Ne krivim strance, kada su, prije svega, zamiješali naši – Vijesti-X.com\nVučić: Ne krivim strance, kada su, prije svega, zamiješali naši\n06/01/2021 06/01/2021 J.K.\nPredsjednik Srbije Aleksandar Vučić rekao je da nema sumnje da je i “dio stranog faktora upleten u njegovo prisluškivanje i da je sve rađeno s ciljem političkog urušavanja njega i pravljenja paralela sa Slobodanom Miloševićem po svaku cijenu tamo gdje ih nema”.\n– Ali da ne krivim strance, kada su, prije svega, zamiješali naši. Izaći ćemo i iz toga – rekao je Vučić i odbacio pojedine ocjene da je Srbija bezbjednosno “izbušena zemlja”.\nOn je rekao za “Večernje novosti” da su, kako bi se tobože zakonski pokrilo njegovo prisluškivanje, “ljudi sa kojima razgovara samo o fudbalu namjerno označeni kao da imaju veze sa drogom”, iako nemaju, ali da su učesnici u ovoj aferi napravili “krupne faulove”.\n– Za to sada postoje dokazi i svjedoci koji potvrđuju da se sve radilo bez zavođenja i da se arhiviralo, misleći valjda da će time nekoga moći da ucenjuju… Tražili su ljude sa kojima bih mogao da budem u kontaktu, kako bi „uhvatili“ mene – dodao je Vučić, koji je uvjeren da će svi koji su umiješani morati da odgovaraju.\nNa pitanje da li se iza učestalih poziva za “reformu Dejtonskog mirovnog sporazuma krije želja za demontažom Republike Srpske”, Vučić je odgovorio potvrdno, te dodao da ne želi dalje ništa da obrazlaže.\n– Srbi bi bili dobri ukoliko bi priznali nezavisnost Kosova, a onda samo dan poslije bi krenuli zahtjevi za naplatu ratne štete, a dva dana kasnije da priznaju da su počinili genocid – naveo je Vučić.\nOn je ocijenio da će osovina Berlin-Vašington, poslije pobjede Bajdena (Bidena) na predsjedničkim izborima u SAD, biti izraženija, te da pred Srbijom nisu laki dani, ali da to neće biti prvi put.\nVučić je izrazio nadu da Srbija neće imati toliki problem sa SAD zbog gasovoda “Balkanski tok”, te dodao da će Srbija kupovati jeftiniji gas.\nSpahić: Smiješno je i tužno da se ovako trguje u reprezentaciji BiH\nSisak se prema istoku pomaknuo 10, a Petrinja do 20 centimetara\nEUFOR potvrdio: Da, pratili smo vježbu MUP-a RS\n22/10/2021 22/10/2021 J.K.\nObama odao počast Angeli Merkel: “Cijeli svijet vam duguje veliku zahvalnost” (VIDEO)\nHaos u Skupštini Kantona Sarajevo: Mekić i Zahiragić na rubu fizičkog obračuna\nTokom vježbe na Jahorini, bez najave nadlijetao avion EUFOR-a\nŠarović o mogućoj smjeni Dodika: Priprema se teren za takvo nešto


Tim povodom Gradonačelnik Bijeljine, Mićo Mićić je na sastanku sa Gradonačelnikom Bihaća Šuhretom Fazlićem, uručio 10.000 km kao vid pomoći Bijeljine gradu Bihaću imajući u vidu složenost problema ali I pomoć bišćana Semberiji u vrijeme poplava koje su zahvatile ovo područje 2014 godine.\nIako postoje najave da će s proljećem priliv migranata u Bijeljinu biti intenziviran Gradonačelnik Mićić je ocijenio da migrantima nije cilj niti Bijeljina, čak ni Bihać već isključivo Zapadna Evropa, tako da nema mjesta strahu I špekulacijama. Gradonačelnik Mićić je ocijenio da je Bihać, na žalost, prepušten sam sebi u rješavanju tih problema, da se najčvršća prijateljstva stvaraju u najtežim situacijama I s tim u vezi apelovao I na ostale načelnike I Gradonačelnike da pomognu Gradu Bihaću. Prema riječima Gradonačelnika Bihaća Šuhreta Fazlića, Bijeljina je prvi grad koji je ponudio nesebičnu pomoć ovom gradu.\nOčigledno je da Bihać ne može sam riješiti problem koji opterećuju žitelje ovog grada bez pomoći šire društvene zajednice, da će pomoć Gradonačelnika Mićića biti podstrek I ostalima da se humanitarnim akcijama uključe u prevazilaženje ove nezavidne situacije.\nViše iz ove kategorije « Prodajna izložba slika za pomoć dječaku Miši Periću /VIDEO/ Slijedi serijska proizvodnja terenskog oklopnog vozila "Despot" /VIDEO/ »


Bela čokolada - slatki otrov : Nadlanu.com\nBela čokolada - slatki otrov\nObjavljeno 15. okt 2013. / 23:27:00\nKako tvrde specijalisti za ishranu, proizvođači bele čokolade umesto kakao maslaca koriste druge biljne masti, pa bela čokolada ne može da posluži ni kao najlošija zamena za čokoladu.\n"Bela čokolada je slatki otrov koji ne obezbeđuje neophodne vitamine i minerale i nema apsolutno nikakvu energetsku i hranljivu vrednost, već isključivo kalorijsku. Za razliku od braon čokolade, u beloj nema teobromina koji se dobija iz kakao drveta, a deluje stimulativno na organizam ako se konzumira u umerenim količinama" kaže primarijus dr Ljubomir Pfaf, specijalista za ishranu.\nSLATKA I LEKOVITA: Šta čokoladu čini tako voljenom?\nLIMUN DIJETA: Za nedelju dana izbacite otrove i masnoće iz…\nOBRATITE PAŽNJU: Ova 4 znaka otkrivaju da vam je telo puno…\nStručnjaci upozoravaju da se bela čokolada mnogo teže vari od crne, jer u najboljem slučaju sadrži do 20 odsto kakao maslaca, a oko 14 odsto sastava čini suva mlečna masa. Ostatak je pre svega šećer, pa u 100 grama bele čokolade ima i do 57,1 gram ugljenih hidrata.\n"Reč “čokalada“ u takozvanoj beloj čokoladi uvek je bila pod znakom pitanja, jer ona u sebi nema kakao, što je osnovni sastojak braon čokolade. To uglavnom bude mešavina putera ili nekih drugih masti, sa dosta šećera i veštačkih emulgatora kojima se postiže ukus," objašnjava nutricionista Milka Raičević.\nOna upozorava da je ovaj “slatki greh“ prepun veštačkih aroma, emulgatora i nezdravih zamena za kakao maslac (32,2 grama u 100 grama čokolade).\n"Najveći problem sa ovom poslasticom je što nikad niste sigurni šta jedete. Ali ako već ne možete da joj se oduprete, morate se truditi da kupujete od proverenih proizvođača, da uvek pročitate sadržaj i, naravno, da ne preterujete, jer je sve preko tri kockice previše," savetuje Raičevićeva.\nIzvor: Dragana Pandurević, BlicŽena\nBEZ IZGOVORA, PRAVAC U PRIRODU: Četiri vežbe za idealan trening na otvorenom\nSVAKO MESTO IMA SVOJ RAZLOG: Šta deo lica na kojem izlaze bubuljice govori o vašem…


Slavni DJ Sven Vath 30. avgusta na Sea Dance festivalu (VIDEO) – SveVesti.net\nSlavni DJ Sven Vath 30. avgusta na Sea Dance festivalu (VIDEO)\nNadaleko čuvena mts Dance Arena, legendarna bina EXIT festivala, ali i jedna od najvećih i najdugovečnijih na svetu, ovog leta stiže na Jadran na kojoj će nastupiti popularni DJ.\nČoveka koji je ispisao prošlost, sadašnjost, a zasigurno i budućnost elektronske muzike, stvorivši savremeni zvuk nekoliko vodećih muzičkih stilova današnjice, fanovi popularno zovu “Papa Sven”, priznajući mu tako njegovu istinsku ulogu pokretača i lidera svetske tehno zajednice.\nSlavni Nemac iz Frankfurta na glavnu binu pored tirkiznog mora donosi hitove koji su ga učinili simbolom evropskog dance zvuka još ranih devedesetih, ali i najnovija izdanja jedne od najvećih izdavačkih kuća u istoriji “Cocoon” koja već dve pune decenije oblikuje trendove na svetskoj elektronskoj sceni objavljujući izdanja producenata kao što su Richie Hawtin, Ricardo Villalobos, Guy Gerber i desetine drugih.\nA 20 godina rada bez prestanka ovog leta slave i Cocoon žurke, koje su nezaobilazan deo ponude čuvenog španskog ostrva i najvažnije destinacije za noćni provod, Ibice, dok je Sven za ovu veliku proslavu u svoj kalendar uvrstio neke od najvećih festivala na planeti među kojima je ovog leta i Sea Dance.\nNjegov prvi nastup u Crnoj Gori stiže u trenutku kad je veći nego ikad i dok ga danas prate desetine miliona fanova širom sveta koji su sa njim ušli u svet elektronske muzike za čiju se konstantu renesansu brine iz godine u godinu, već pune tri decenije.\nŠesti Sea Dance biće održan od petka, 30. avgusta, do nedelje, 1. septembra, a pored Svena Vatha, nastupe su potvrdili i najuspešniji muzički producent 21. veka i jedan od najtraženijih muzičkih izvođača na svetu David Guetta, vodeći nemački producent i DJ Robin Schulz i francuska klupska senzacija, duo Ofenbach.\nTu su i regionalni asovi kao što su veliki Darko Rundek, moćna Senidah i neki od najpopularnijih balkanskih repera Surreal, Fox, Kuku$, Haže i Bekfle.\nPrevious U Srbiji se svake nedelje identifikuje tri do četiri osobe koje su zaražene HIV-om\nNext “Noć biologije” na novosadskom PMF-u


Region nastavlja da obara crne rekorde korona virusa: U Bugarskoj najviše preminulih u jednom danu - Sputnjik Srbija\n23:44 25 Novembar 2020\n15:31 03.11.2020 (osveženo 15:38 03.11.2020) Preuzmite kraći link\nSvi slučajevi u Rumuniji su novi, što znači da nijedna osoba inficirana koronom nije prethodno bolovala od ove bolesti, a urađeno je 30.366 testova za poslednja 24 časa, javio je Ađerpres.\nU Bugarskoj najviše preminulih u jednom danu\nU Bugarskoj je u poslednja 24 sata potvrđeno još 2.427 slučajeva korona virusa, a preminulo je 51 pacijenata, što je najveći broj preminulih u jednom danu, objavljeno je danas na sajtu za praćenja stanja sa korona virusom.\nU Mađarskoj obolelo 3.989 ljudi\nU Mađarskoj su u poslednja 24 sata zabeleženi crni rekordi. Od virusa kovid-19 obolelo je još 3.989 osoba, dok je preminulo 84 pacijenata, uglavnom starijih i sa hroničnim bolestima, objavljeno je danas na sajtu vlade.\nU BiH, bez Brčko distrikta, je u poslednja 24 sata registrovano 1.455 novozaraženih korona virusom i 35 preminulih, od kojih je samo u Federaciji BiH 809 pozitivnih i 19 smrtnih slučajeva.\nU RS najviše obolelih u Bijeljini\nNajviše novozaraženih je iz Bijeljine - 134.\nU Sloveniji preminula 24 pacijenta\nU Sloveniji je u poslednja 24 sata od korona virusa obolelo još 1.176 osoba, dok su 24 pacijenta preminula, objavila je danas vlada te zemlje.\nNa bolničkom lečenju nalazi se 925 osoba, od kojih je 146 na intenzivnoj nezi.\nU Hrvatskoj je u poslednja 24 sata registrovano 1.427 novozaraženih i 34 preminulih pacijenata, saopštio je Nacionalni štab civilne zaštite.\nTrenutno aktivnih slučajeva je 14.079, od kojih je 1.191 na bolničkom lečenju, od toga su na respiratoru 112 pacijenta.


U Beogradu otvoren najveći tržni centar u regionu\nPredsednica Vlade Republike Srbije Ana Brnabić prisustvovala je jutros, zajedno sa predsednikom Republike Aleksandrom Vučićem, otvaranju najvećeg tržnog centra u regionu "Galerija Beograd", u okviru Beograda na vodi.\nVučić je tom prilikom istakao da je Srbija dobila najbolji i najlepši tržni centar u Jugoistočnoj Evropi, u kojem će, kada svi lokali budu popunjeni, raditi približno 5.000 ljudi.\nNa samoj izgradnji objekta svakodnevno je radilo 1.600 radnika, naveo je on i ukazao na to da će ceo projekat doprinositi BDP-u zemlje sa 0,3 odsto, što znači da će imati značajan uticaj na našu ekonomiju.\nPredsednik je, ističući da je već prisutan veliki broj zakupaca, preneo da će lično predsednik kompanije "Igl hils" Mohamed Alabar pregovarati za dolazak brenda „Luj Viton“, što bi veoma značilo za privlačenje gostiju iz regiona.\nŠoping mol je mesto koje raste, dodao je Vučić i izrazio očekivanje da će "Galerija Beograd" biti potpuno popunjena u narednih šest meseci, kada se stabilizuje situacija zbog pandemije.\nOn je ocenio da će Beograd na vodi doneti mnogo glavnom gradu i Srbiji uopšte, navodeći da je ovaj projekat doneo povećanje zapošljavanja, podizanje naših građevinskih kompanija, uvećanje gradskog BDP-a i privlačenje turista.\nOvaj projekat pokazuje ujedno i neverovatan napredak naše zemlje, naglasio je predsednik i izneo uverenje da će vlasti Srbije uspeti u godinama pred nama da se postaraju da budemo među prvih pet zemalja Evrope po stopi rasta i drugim ekonomskim podacima.\nSvečanoj ceremoniji prisustvovali su i ministar finansija Siniša Mali, gradonačelnik Beograda Zoran Radojičić, zamenik gradonačelnika Goran Vesić i predsednik kompanije „Igl hils“ Mohamed Alabar.\nPomenuti tržni centar je najveći u regionu, budući da ima 300.000 kvadratnih metara ukupne površine, 93.000 kvadrata prostora za izdavanje i 3.600 parking mesta, dok je 20 odsto ukupne površine predviđeno za restorane i kafiće.


Potpisan memorandum o saradnji između Naftne industrije Srbije i Akademije – Akademija tehničkih strukovnih studija Beograd\nPotpisan je memorandum o saradnji između Naftne industrije Srbije i Akademije tehničkih strukovnih studija Beograd 31. maja u Beogradu. Memorandum su potpisali dr Marina Stamenović predsednik ATSSB i Vadim Smirnov, zamenik generalnog direktora NIS-a.\nSaradnja će se odvijati posredstvom NIS-ovog programa „Energija znanja“, koji je pokrenut 2012. godine i u okviru kog NIS sarađuje sa obrazovnim i naučnim institucijama u zemlji i inostranstvu i stipendira studente iz Srbije. NIS je u okviru ovog programa do sada uspostavio saradnju sa 34 visokoškolske ustanove u Srbiji. Akademija tehničkih strukovnih studija Beograd je prva visokoškolska ustanova iz oblasti strukovnog obrazovanja sa kojom je NIS uspostavio partnerstvo.\nSaradnjom su predviđena razmena znanja i iskustava, zajednička naučna istraživanja i projekti, obuke i treninzi, stručna savetovanja i konsultacije, organizacija međusobnih gostujućih predavanja, podrška studentima u izradi naučnih radova, kao i stručne prakse za studente u skladu sa potrebama i mogućnostima kompanije.\n„Danas nije moguće zamisliti kompaniju koja posluje u oblasti nafte i gasa, a koja nije fokusirana na sagledavanje i poštovanje svih pravila bezbednosti na radu i ekologije. Nama je to strateško opredeljenje. Ova saradnja će biti značajna i za nas i za fakultete, koji će moći da pošalju studente da vide kako se ta pravila primenjuju u praksi. Neki će možda i izabrati našu kompaniju za buduće mesto rada“, izjavio je prilikom potpisivanja memoranduma o saradnji Vadim Smirnov, zamenik generalnog direktora NIS-a.\nIvan Dmitriev, direktor Funkcije za HSE (bezbednost i zdravlje na radu i zaštita životne sredine) u NIS-u, naveo je da je osnov efikasnog i uspešnog poslovanja u konstantnoj brizi o zdravlju na radu i zaštiti životne sredine.\n„Imamo vrlo ambiciozan cilj, takozvani „cilj nula“, koji podrazumeva minimalan uticaj na čoveka, na opremu i na životnu sredinu. Mi idemo ka tom cilju, zajedno sa modernizacijom našeg biznisa i uz najbolje tehnologije i prakse. Ipak, u centru naše pažnje je čovek, a to su zaposleni naše kompanije, naši partneri i izvođači, kao i novozaposleni NIS-a, koji dolaze i sa ovih fakulteta“, izjavio Dmitriev.\nOvom prilikom, pored ATSSB, NIS je potpisao memorandume o saradnji sa još dve visokoškolske ustanove. Potpisivanju memoranduma prisustvovali su i predstavnici fakulteta sa kojima NIS neguje dugogodišnju saradnju.\nDobra praksa u drumskom saobraćaju i transportu“ – 1. naučno -stručni skup sa međunarodnim učešćem 11. i 12. maja u Beogradu


Bube koje nose svetlost - Javni servis\nBube koje nose svetlost\nU Maloj galeriji Udruženja likovnih umetnika primenjenih umetnosti i dizajnera Srbije (ULUPUDS) u Uz in Mirkovoj ulici br. 12 u Beogradu otvorena je izložba „Bube koje nose svetlost“ autorke Bojane Ban. Izložba traje do 12. decembra i po svemu što do sada znamo o Bojani Ban i njenim radovima, biće to jedan od gradskih bisera i zadovoljstava koje sebi treba priuštiti.\nMali je broj likovnih stvaralaca koji imaju tu hrabrost da krenu u nepoznato, da otkrivaju nove mogućnosti likovnog izražavanja, traženja puteva sporazumevanja likovnim jezikom, dostizanja skrivenog u nama i oko nas. Upravo ona ima tu smelost da se sa mnogim zahtevima suoči i upornosti da istraje u vođenju sebe, kao likovnog stvaraoca, kroz sve neizvesnosti na putu stvaranja. (Mihailo Pisanjuk)\nSada izložene skulpture, njih oko 50, od kojih oko polovine njih “nose svetlost”, različitih veličina i napravljene od najraznovrsnijih materijala, zapravo nisu ni bube ni lampe, ali jesu i jedno i drugo, a u stvari su svetlost pravih umetničkih dela.\nGalerija je otvorena radnim danima od 10-20 časova, subotom 10-16 časova, nedeljom ne radi.


Republika / Nepravda: Miha ostao bez laskavog priznanja!\nutorak, 3. 12. 2019.| 12:08\nGasperini je predvodio ekipu iz Bergama do velikog uspeha - plasmana u Ligu šampiona.\nU najužem krugu kandidata za nagradu dodeljenu na svečanosti u Milanu bili su i bivši strateg šampiona Juventusa Masimilijano Alegri i srpski stručnjak na klupi Bolonje Siniša Mihajlović.\nOčekivalo se da će Italijani trofej dodeliti Mihi usred njegove borbe sa leukemijom, ali od toga nije bilo ništa.\nSrbija Sport Fudbal Italija Serija A Siniša Mihajlović


Odsustvo minimuma empatije federalne vlade na čelu sa premijerom Fadilom Novalićem, prema teškom položaju penzionera, pogoršanom enormnim rastom cijena životnih namirnica i lijekova i odnos prema zahtjevima penzionera za vanrednim povećanjem penzija, predstavlja primjer oholosti i bezobrazluka prema populaciji koja je izgradila i odbranila Bosnu i Hercegovinu, populaciji koja je opljačkana i svedena na preživljavanje iz kontejnera, kako bi mogli kupiti lijekove.\nUz to, vještim manipulacijama premijer Novalić i resorni ministar, uspijevaju uvjeriti predstavnike penzionera da i za ono što sada penzioneri dobivaju, Novalićeva vlada zalužuje pohvale, čime se javnosti šalje jasna poruka da nema rješenja za poboljšanje životnog standarda penzionera, odnosno da rješenje i nadalje vidi u punijim kontenjnerima.\nForum seniora SDP BiH smatra da je na ponovljeni izričit stav premijera federalne vlade Fadila Novalića i resornog ministra Veska Drljače „da se nisu stekli uslovi za vanredno usklađivanje penzija“ i hvalu o sebi treba odgovoriti odlučnim nastavkom borbe za dostojanstvo.\nNaime, iz saopćenja, objevljenog u „Fokusu“o održanom sastanku premijera Novalića, resornog ministra Drljače sa direktorom Fz PIO/mio Zijadom Krnjićem i delegacijom Saveza penzionera FBiH, 3.11.o-, o mogućnostima poboljšanja standarda penzionera u Federaciji BIH, može se zaključiti da federalna vlada na čelu sa premijerom Novalićem, uporno zatvara oči pred činjenicom da skoro polovina ukupnog broja penzionera prima minimalnu penziju od 382 KM, da svakodnevno ekonomski stručnjaci ukazuju na enorman rast cijena životnih namirnica i lijekova i na nadolazeću prijetnju povećanja siromaštva, da slušamo vapaje penzionerskih udruženja iz cijele Federacije i da svakodnevno gledamo slike gladnih i siromašnih penzionera, te da istovremeno nameće hvalospjeve o svom doprinosu „poboljšanju“ položaja penzionera.\nOdnos premijera Novalića i resornog ministra prema penzionerima, po mišljenju Foruma seniora SDP BIH, predstavlja primjer oholosti i bezobrazluka prema populaciji koja je izgradila i odbranila Bosnu i Hercegovinu, populaciji koja je opljačkana i svedena na preživljavanje iz kontejnera, kako bi mogli kupiti lijekove, čime je njihov život doveden ispod svakog ljudskog dostojanstva.\nForum seniora SDP BiH smatra da dostojanstvo nema cijene, te poziva Savez penzionera Federacije BiH da jedinstvom i odlučnošću, nastavi borbu za dostojanstvo penzionera. U toj borbi imate našu podršku.


Od sada i uz dopunu od 5 KM\nFiksna telefonija koju dopunjavate prepaid dopunama odlično je rješenje za sve vas koji želite potpunu kontrolu svojih mjesečnih troškova.\nPored najnovijeg popusta od 50% na cijenu naknade za korišćenje ove usluge, sada vam za dopunjavanje vašeg računa, nudimo i dopunu u iznosu od 5 KM.\nDa vas podsjetimo kako funkcioniše usluga fiksne prepaid telefonije:\nSvakih 15 dana sa raspoloživog iznosa na vašem prepaid računu automatski se naplaćuje naknada, koja sada iznosi 3,5 KM sa PDV-om i dodjeljuje vam se bonus od 30 min. za pozive prema fiksnoj mreži m:tel-a.\nNakon isteka perioda od 15 dana, naknada se ponovo naplaćuje i dodjeljuje novi bonus, dok se neiskorišćeni bonus iz prethodnog perioda ne prenosi.\nPrepaid račune možete dopunjavati putem elektronske dopune ili vaučera u iznosu od 5, 10, 20 i 30 KM, pozivanjem besplatnog broja 0800 50 004, odabirom opcije za dopunu kredita i unošenjem skrivenog ID broja.


Šarović poručio Dodiku da se povuče: "Vrijeme je da priznaš poraz"\nŠarović poručio Dodiku da se povuče: “Vrijeme je da priznaš poraz”\n“SNSD je u koalicija sa SDA i oni su glasali da Denis Zvizdić bude zamjenik predsjedavajućeg Predstavničkog doma Parlamentarne skupštine BiH, a ne SDS; mi smo bili protiv“, saopćio je danas Mirko Šarović, predsjednik SDS-a…\n“Ovo najbolje ilustruje besmislenost spinovanja i laži koje SNSD uporno vrti i izbacuju u eter, izlizanih floskula u koje više niko iole razuman ne vjeruje“, izjavio je za BN predsjednik SDS-a Mirko Šarović, komentarišući najnovije izjave pojedinih članova SNSD-a o saradnji SDS-a i SDA-a.\nGovoreći o izjavama članova SNSD-a da „SDS ministri treba da podnesu ostavke“, Šarović ističe da ne vidi svrhu takvih zahtjeva, osim ako neko želi da se Vijeće ministara BiH i ukupan dalji rad u potpunosti blokiraju.\n“Vrijeme je da nam svima daju šansu da idemo dalje, da se bavimo ekonomijom i bitnim stvarima za građane i svakodnevni život, umjesto što nas uporno ‘valjaju u vlastitom blatu’. Vrijeme je da priznaju poraz i da se, kao što se radi u svakoj civilizovanoj zemlji, povuku“, zaključuje Šarović, prenose “Vijesti.ba”.\nEntitet na koljenima: Deficit u budžetu RS-a čak...\nNevjerovatan slučaj u BiH, pojavio se snimak dramatičnog...\nStanivuković poručio Dodiku: “Kupili ste pokretnu bolnicu da...


Vesti online / Srpski informativni portal / Norveška preuzela dužnost kontaktne ambasade NATO u Srbiji\n- Od svog osnivanja, NATO čuva bezbednost svojih članica. Ali NATO se ne bavi samo bezbednošću. Kada je Norveška odlučila da se pridruži onome što će godinu dana kasnije postati NATO, norveški ministar spoljnih poslova Halvard Lange, koji je preživeo nacistički koncentracioni logor, 1948. godine je rekao da ne možemo ostati neutralni u borbi između demokratije i autoritarizma - kazao je Bjornstad.\n- On je nesumnjivo vodeća vojna sila na svetu, ali i odbrambeni savez koji štiti naš mir, bezbednost i blagostanje, koji su zasnovani na zajedničkim evroatlantskim vrednostima. Ovo su vrednosti koje i Srbija deli - rekao je norveški ambasador.\n- Uz dužno poštovanje vojne neutralnosti Srbije, radićemo na jačanju saradnje između NATO i Srbije. Svi imamo zajednički interes - da čuvamo našu demokratiju, našu slobodu i našu bezbednost. Velika NATO civilna vežba upravljanja posledicama vanrednih situacija prošle godine je samo jedan primer bogate saradnje koja nas sve čini sigurnijim - naveo je Bjornstad.\n- Ali, nama je čast što osiguravamo da ovaj njen deo dobro funkcioniše i doprinosi jačanju saradnje između Srbije i NATO - naveo je Bjornstad.\nOn se zahvalio brigadnom generalu Čezareu Marineliju, šefu NATO vojne kancelarije za vezu u Beogradu i njegovom timu na "odličnoj saradnji prilikom priprema".\n- Želim da iskažem zahvalnost i mojim grčkim i slovačkim kolegama na tome što su sa nama podelili svoja iskustva kao kontaktne ambasade NATO u Beogradu i time nam pomogli u našim pripremama. Takođe želim da se zahvalim mom holandskom kolegi na našoj dosadašnjoj saradnji i mogu da obećam da će se ona nastaviti sledeće godine, kada vi budete kontaktna ambasada NATO - kazao je Bjornstad.\nOn se zahvalio i na veoma pozitivnoj reakciji Vlade Srbije, ministarstva spoljnih poslova i odbrane, kao i Vojske Srbije i srpskog civilnog društva.\n- Zajednička volja da našu saradnju pokrenemo korak napred bila je naša motivacija kao kontaktne ambasade za javnu diplomatiju u Srbiji. Ova zajednička bila je očigledna na brojnim sastancima visokog nivoa, poput posete predsednika (Srbije) Aleksandra Vučića Generalnom sekretaru (NATO) Jensu Stoltenbergu i sastanka premijerke (Srbije Ane) Brnabić sa zamenicom Generalnog sekretara (Rouz) Gotemeler ovde u Beogradu - rekao je Elijadis.\n- Naravno, NATO vojna kancelarija za vezu u Beogradu predstavlja samo jedan deo napora NATO da unapredi saradnju sa Srbijom, ali ja sam čvrsto uveren da je naš timski rad doprineo jačanju našeg partnerstva i poverenja tokom svih ovih godina - istakao je on.\n- Svedoci smo veoma profesionalnog učešća muškaraca i žena Vojske Srbije u glavnim vežbama i aktivnostima NATO, uz veliku stručnost, jasnu posvećenost i sve veći broj aktivnosti u okviru Partnerstva za mir - kazao je Marineli.\nOn je spomenuo i "obuku koju je Vojska Srbije pružila iračkom medicinskom vojnom osoblju, NATO program Nauka za mir i bezbednost kojim je Srbija dala veliki doprinos svetskoj nauci, kao i NATO poverilački fond, koji je pomogao Srbiji da uništi preko 2.000 tona opasne zastarele municije".\n- Ponavljam da će NATO sa Srbijom, kao vojno neutralnom zemljom, nastaviti da radi na razvoju i jačanju praktične vojne saradnje i političkoj dijaloga, pošto to doprinosi bezbednosti na Balkanu, kao i u širem međunarodnom kontekstu - rekao je Marineli.


Izvor: MozzartSport.com, 25.Nov.2020, 18:16\nČeningu Fraju se dopada kako Atlanta slaže kockice\nAtlanta Hoksi napravili su nekoliko velikih poteza u ovom "prelaznom roku". Doveli su brojne igrače kako bi napravili tim oko Tre Janga. Tu su i Ražon Rondo, Danilo Galinari, Toni Snel, ali i naš Bogdan Bogdanović koji je potpisao četvorogodišnji ugovor.\nGlavni cilj Hoksa biće da osiguraju mesto u plej-ofu, a poteze ove franšize komentarisao >> Pročitaj celu vest na sajtu MozzartSport.com << je bivši NBA šampion, Čening Fraj.\nNjemu se dopada kako Atlanta razmišlja, a pohvalio je i srpskog košarkaša, Bogdana Bogdanovića.\n"Gledam na celu priču i vidim Hokse koji su zaista superagresivni na tržištu. Sviđa mi se šta rade. Trude se da izgrade kulturu. Nisu bili dobar tim prošle godine, ali sada dovode igrače koji su provereni. Bogdanović je dokazan igrač, pokazao je da može da igra i videćemo šta može da uradi sada u većoj ulozi u odnosu na dosadašnju", reko je Fraj.\nČening je bio šampion NBA lige noseći dres Klivlenda, bivši je saigač Lebrona Džejmsa, tako da se njegova reč poštuje.\nProkomentarisao je i generalno sastav Hoksa i dodao da je po njegovom mišljenju jedna pozicija deficitarna.\n"Gledajući roster, zaista mi se dopada. Mislim da imaju problema na poziciji četiri. Van toga, mislim da su mladi i da imaju ´dužinu´", kaže Fraj.\nPotencirao je Fraj baš priču o pobedničkom mentalitetu koji Atlanta želi da izgradi.\n"Pokušavaju da kreiraju kulturu pobeđivanja i dovođenjem Ronda i Snela, a tu je i Kapela koji će sigurno sada imati 10+10 svaku utakmicu. Galinari je pokazao da može da postiže poene u brojnim različitim ekipama. Galinari je jedan od najpotcenjenijih igrača u ligi kada je zdrav. Sviđaju mi se potezi Atlante", podvukao je Fraj.\nPodsećamo, Bogdanović je u jednom momentu bio veoma blizu prelaska u Milvoki, ali je na kraju završio u Atlanti gde je dobio četvorogodišnji ugovor vredan 72.000.000 dolara.


A. J. - 08.11.2018 - Foto: Alistair Hamilton – CC BY 2.0\nDok Moskva i Beograd rade na mogućnosti povezivanja Srbije sa gasovodom „Turski tok“, predsednik Aleksandar Vučić više puta je izjavio da je zemlji potreban ruski gas i da nas taj gasovod dodatno povezuje sa Turskom, Evropski parlament podseća da Beograd dobija finansijsku pomoć Unije i da će ona do 2020. godine iznositi 1,5 milijardi evra.\nStručnjak za energetiku Jelica Putniković za Sputnjik kaže da preporuka Evropskog parlamenta liči na preporuku Marije Antoanete, čija autentičnost, doduše nije potvrđena: „Ako nema hleba, neka jedu kolače“. Ovo je dokaz da Brisel apsolutno ne poznaje situaciju, ne samo u Srbiji već na Balkanu, ili su tamo zaboravili da su, kada je stao tranzit ruskog gasa preko Ukrajine, u Bugarskoj ljudi umirali od hladnoće, kaže Putnikovićeva.\n„Reći jednoj zemlji koja je u procesu tranzicije energetike, koja pokušava da modernizuje termoelektrane na ugalj da ne zagađuju životnu sredinu, koja je počela da gradi kapacitete iz obnovljivih izvora, da treba ruski gas da nadomesti obnovljivim izvorima energije je paušalno, čak i drsko obraćanje. Očigledno se radi samo o tome da je počela kampanja protiv gradnje gasovoda kojim bi gas iz druge cevi ’Turskog toka‘ preko Bugarske i Srbije išao do Mađarske i Austrije“, kaže Putnikovićeva.\nOna podseća da Srbija trenutno dobija gas iz Rusije preko gasovoda koji ide preko Ukrajine, ali i da taj isti gas dobijaju i druge zemlje koje su članice EU. Da li su i Češkoj, Slovačkoj, Austriji i Mađarskoj zabranili da kupuju gas koji stiže iz Rusije, da li će Nemačka odustati od gradnje druge cevi „Severnog toka“ zato što ne treba da kupuje ruski gas, pita Putnikovićeva.\n„Ako svi drugi u Evropi prestanu da kupuju ruski gas, onda neka prestane i Srbija, ali znamo da Nemačka gradi ’Severni tok 2‘, da je već izgradila ’Severni tok‘ i da pored svih sankcija koje su Brisel i međunarodne institucije uvele onima koji posluju sa Rusijom, raste privredna saradnja Evropske unije i Rusije. Rusija je ove godine povećala izvoz prirodnog gasa u Evropu, zaista je smešno da se koplje oštri na Srbiji, čija je potrošnja gasa na nivou statističke greške“, kaže sagovornica Sputnjika.\nOna podseća da je gradnja „Južnog toka“, kojim je ruski gas trebalo da stigne na Balkan i ode dalje ka severu i zapadu Evrope, obustavljena na zahtev Brisela i Vašingtona. Kada je krenula izgradnja „Turskog toka“, Brisel je ćutao, nije se bunio, ćutali su i političari na Balkanu, ćutali su svi osim Mađarske, Brisel očigledno pod pritiskom Amerike, ocenjuje Putnikovićeva.\n„Preporuka da se Srbija bori protiv zavisnosti od isporuka ruskog gasa zapravo je konačno oglašavanje Brisela protiv tranzita ruskog gasa preko Balkana. Interesantno je da dolazi u vreme kada je sve očiglednije da kasni gradnja gasovoda TAP koji su nam nudili kao alternativu, iako to za Srbiju nije alternativa, zato što u tom gasovodu nema gasa i za Srbiju“, zaključuje naša sagovornica.\nU istom dokumentu, EU je izrazila zabrinutost zbog kontinuirane vojne saradnje Srbije sa Rusijom i Belorusijom. Uprkos „zabrinutosti“ Evropske unije, Srbija je više puta naglašavala svoj interes za vojno-tehničku saradnju sa Moskvom.\nevropaJužni tokruski gas


Jelen: Razvojne banke da usmere sredstva u agrarni sektor\nTanjug 6. aprila 2022. 07:44\nVAŠINGTON – Američka ministarka finansija DŽenet Jelen je najavila da će izvršiti pritisak na multilateralne razvojne banke da usmere finansijska sredstva u zemlje pogođene prehrambenom nesigurnošću, izazvanu ratom u Ukrajini.\nJelenova je, u govoru pripremljenim za današnje obraćanje članovima Komiteta za finansijske usluge Predstavničkog doma, navela da će zatražiti od institucija, uključujući Svetsku banku i Afričku razvojnu banku, da prošire alate za rešavanje pitanja prehrambene bezbednosti, „uključujući dugoročna ulaganja u poljoprivrednu produktivnost i poljoprivrednu infrastrukturu“, prenosi Rojters.\nPrema njenim rečima, Međunarodne finansijske institucije, uključujući Međunarodni monetarni fond, igraće ključnu ulogu u rešavanju problema prelivanja efekata ukrajinskog sukoba koji povećavaju ekonomsku ranjivost mnogih zemalja pogođenih i pandemijom kovid-19.\n„MMF, Svetska banka i EBRD biće, pored bilateralnih donatora, ključni partneri u obnovi Ukrajine, a takođe će pružiti vitalnu podršku susednim zemljama koje primaju izbeglice“, rekla je Jelen.\nMMF je obezbedio 1,4 milijarde dolara, a Svetska banka 490 miliona dolara brzog finansiranja za Ukrajinu, u okviru paketa podrške od 3,0 milijarde dolara planiranog za naredne mesece. EBRD je potvrdila inicijalni paket od 2,0 milijarde evra za Ukrajinu.\nJelenova je ocenila da ova pomoć daje Ukrajini fiskalni prostor za isplatu plata vojnicima, lekarima, medicinskim sestrama i civilnim državnim službenicima, kao i za izvršavanje obaveza po spoljnom dugu.\nTakođe je navela da bi multilateralne razvojne banke trebalo da promovišu energetsku efikasnost i kapitalne investicije kako bi pomogle državama da diverzifikuju izvore i udalje se od dobavljača energije zasnovane na fosilnim gorivima, uključujući Rusiju.\nOna je rekla da administracija predsednika DŽoa Bajdena traži od Kongresa ovlašćenje da obezbedi finansiranje za jačanje kreditnih sredstava MMF-a za siromašne i ugrožene zemlje, odnosno za Trust za smanjenje siromaštva i rast i za novi fond MMF-a za otpornost i održivost.\nŽiofre sa predstavnicima Saveta stranih investitora\nEmanuel Žiofre se sastao sa predstavnicima Saveta stranih…


Tajvanska vlada odobrila je upotrebu vakcine "Medigen"\nTajvanska vlada odobrila je upotrebu vakcine „Medigen“\nTanjug 19. jula 2021. 10:26\nTAJPEJ – Tajvanska vlada odobrila je danas upotrebu i proizvodnju vakcine „Medigen“ protiv kovida-19, što predstavlja važan korak ostrva u planovima za razvoj vlastitih vakcina za zaštitu od korona virusa.\nTajvanska kompanija Medigen saopštila je prošlog meseca da je tražila odobrenje od vlade za brzu upotrebu vakcine nakon bezbednog završetka ispitivanja druge faze, prenosi Rojters.\nRazvoj sopstvene vakcine bio je glavni cilj tajvanske vlade, mada je vlada naručila oko 20 miliona doza AstraZeneke i Moderne.\nMinistarstvo zdravlja na Tajvanu saopštilo je da sz u kliničkim ispitivanjima antitela koja je stvorila vakcina Medigen dokazana kao „ne lošija od onih“ koja su stvorila AstraZeneka i da nije bilo većih zabrinutosti za bezbednost.\nMinistarstvo je dodalo da je Medigen morao da predstavlja mesečni izveštaj o bezbednosti kandidata za vakcinu, koji je za ljude starije od 20 godina, a koji će dobiti dve doze u razmaku od 28 dana.\nU BiH zabeleženo 40 novih slučajeva korone\nMinistar zdravlja rekao je novinarima da će sa odobrenjem Evropske Unije trebati trebati malo vremena da kompanija pojača svoju proizvodnju.\nTajvanska vlada je u maju potpisala ugovore sa Medigenom i drugom firmom koja razvija domaću vakcinu „UBI Pharma“ za po pet miliona doza i ima sporazume za još pet miliona.\nTajvan je prošlog meseca masovno pojačao svoj program vakcinacije nakon donacije skoro 6 miliona doza vakcina iz Japana i Sjedinjenih Država i postepenog dolaska vakcina direktno naručenih od proizvođača.


Halid Bešlić plaćen je neverovatnom sumom dolara da otpeva jednu pesmu pod prozorom plavokose tuzlanske lepotice, reperke Sassje.\nZa ovu neobičnu "tezgu" angažovao ga je misteriozni šeik Ali iz Dubajia, o kome se jedino zna da ne štedi novac kada su zadovoljstva i netaknuta priroda u pitanju. On u Bosni kupuje izvore, šume, gradove i fudbalske klubove i ne pita za cenu. Njegovim dolarima nisu odoleli ni Halid Bešlić, ni trener fudbalskog kluba Željezničar, Amar Osim, kao ni svirači legendarnog benda Zabranjeno pušenje.\n- Kao i mnoge druge pesme Pušenja i ova "prepisuje" našu svakodnevicu.\n"Kupi nas Ali" je pesma koja govori o svima nama u regionu i tome kako se jeftino prodajemo, a u spotu smo je lokalno "obojili" i našim autentičnim bosanskim likovima, pa su nam specijalni gosti bili reperka Sassja, koja i peva u ovoj numeri, kao i Halid Bešlić i Amar Osim, trener FK "Željezničar" - kaže Sejo Sekson, frontmen Zabranjenog pušenja.\nTAGOVI: Zabranjeno pušenjeHalid BešlićspotAlipesma


COX 1 i COX 2 inhibicija – uspeh je u dobrom balansu\nKompanija Actavis organizovala je u Apoteci Subotica edukativni sastanak sa uvek aktuelnom temom nestereoidni antireumatici – bezbednost primene. Cilj edukacije bio je da se na pravi način pozicioniraju antireumatici u svetlu najnovijih svetskih i evropskih preporuka o njihovoj primeni, kao i sagledavanje naše realnosti kada je reč o propisivanju istih, tačnije situacija na relaciji lekar - pacijent - farmaceut.\nOvo je bila dobra prilika za medicinsku promociju naših preparata Actasulida i novog antireumatika u našem portfoliu meloxikama - Loartroxy. Predavač prof. dr Dušan Stefanović iz VMA Beograd, sa zadovoljstvom je podelio svoje dugogodišnje iskustvo u primeni antireumatika u jasne, praktične poruke koje će, kako su se složile prisutne farmaceutkinje, biti stalno prisutne u njihovom radu sa pacijentima.\nSastanku je prisustvovalo 28 farmaceutkinja koje su kroz diskusiju i dobro urađeni test na kraju edukacije potvrdile svoju posvećenost poslu i spremnost da rade na unapređenju istog što kao krajnji rezultat ima benefit za pacijente.\n⇐ Dodela prvih licenci farmaceutima članovima Farmaceutske komore Srbije - Ogranak Niš\nTerapijski izazovi u lečenju depresije ⇒


XI Međunarodna naučno stručna konferencija “HOTELSKA KUĆA 2017” - Užice Oglasna Tabla\nXI Međunarodna naučno stručna konferencija “HOTELSKA KUĆA 2017”\nновембар 15, 2017 0201\nXI Međunarodna konfenrencija “HOTELSKA KUĆA 2017”, ove godine biće održana od 16 do 18. novembra u hotelu “Zlatibor Mona” na Zlatiboru. Poslovno udruženje hotelsko ugostiteljske privrede „HORES“ zajedno sa Ekononomskim Fakultetom Univerziteta u Beogradu, Fakultetom za hotelijerski i turistički menadžment Univerziteta Singidunum, Visokom turističkom školom i Visokom hotelijerskom školom iz Beograda, organizuje XI međunarodnu konfenrenciju sa temom: ,, INOVACIJE U HOTELIJERSTVU I TURIZMU”.\nCilj naučno – stručnog skupa je povezivanje stručnjaka i istraživača iz privrede, istraživačkih ustanova, obrazovno – naučnih ustanova i nadležnih državnih institucija, radi razmene rezultata i iskustava iz teorijskih i praktičnih istraživanja. Skup treba da bude mesto za razmatranje aktuelnih potreba, mogućnosti i problema u uspostavljanju, funkcionisanju i daljem razvoju integrisanog sistema menadžmenta. Pored toga, prezentovanjem naučnih, stručnih i praktičnih dostignuća očekuje se unapređenje osnova za povezivanje visokog obrazovanja i profesionalnog rada.\nPokrovitelj svih dosadašnjih konferencija, koji se održavaju svake druge godine, kao i ove biće Vlada Republike Srbije, odnosno Ministarstvo trgovine, turizma i telekomunikacija i Pokrajinski sekretarijat za privredu i turizam AP Vojvodine.\nNastavak događaja „Hotelska kuća“, biće konferencija Udruženja za prodaju i marketing u hotelijerstvu, koja se takođe održava u hotelu „Zlatibor Mona“ od 17. do 19. novembra 2017. godine.\nIzvor: TO Zlatibor/foto:monazlatibor.com\nMališani iz KK Šampion iz Užica specijalni gosti na utakmici Crvena zvezda-CSKA (VIDEO)\n„Staro Užice“ u Poreskoj upravi